title: Tony Tuzzolino

text: Ennen ammattilaisuraansa Tuzzolino pelasi yliopistokiekkoa Michiganin osavaltionyliopiston joukkueessa. Hän on Quebec Nordiquesin viidennen kierroksen varaus vuodelta . Myös hänen pikkuveljensä Nick Tuzzolino on varattu NHL:ään.


title: Günther Hell

text: Günther Hell (s. 30. elokuuta 1978 Bolzano) on italialainen entinen jääkiekkomaalivahti. Hän pelasi viimeksi EBEL-liigassa HC Bolzanon joukkueessa, jonka riveissä pelasi kolmea kautta lukuun ottamatta koko uransa.


title: Günther Hell

text: Maajoukkuetasolla Hell edusti Italiaa seitsemässä MM-turnauksessa sekä 2006 olympiaturnauksessa.


title: Fetisov Arena

text: Fetisov Arena on vuonna 2013 avattu monitoimiareena Vladivostokin kaupungissa, Venäjän itärannikolla. Se on nimetty legendaarisen jääkiekkoilijan Vjatšeslav Fetisovin mukaan, joka on peliuransa jälkeen toiminut muun muassa Venäjän urheiluministerinä.


title: Fetisov Arena

text: Areena toimii KHL-jääkiekkojoukkue Admiral Vladivostokin kotiareenana. Sen katsojakapasiteetti on 7 500 ihmistä.


title: Kokoaan suurempi Suomi 2012

text: Kokoaan suurempi Suomi 2012 oli vuoden 2012 presidentinvaalin toisen kierroksen edellä järjestetty Pekka Haaviston tukikonsertti, joka pidettiin 30. tammikuuta Helsingin jäähallissa. Konsertin 7 000 lippua myytiin loppuun parissa tunnissa ja tapahtuma tuotti Haaviston vaalikassaan yli 80 000 euroa. Illan aikana kuultiin myös Haaviston kampanjapuhe sekä ulkoministeri Erkki Tuomiojan kannatuspuhe.


title: Kokoaan suurempi Suomi 2012

text: Tukikonserttiin oli kutsuttu useita tunnettuja suomalaisia kevyen musiikin artisteja. Sen kohutuin esiintyjä oli vuonna 2001 hajonnut Ultra Bra, jonka comeback-konsertin ympärille tapahtuma oli rakennettu. Ennen Ultra Bran osuutta lavalla kävi yli 20 artistia, jotka esittivät lähinnä ulkomaisia lainakappaleita tai niiden suomennettuja versioita. Heidän taustayhtyeinään soittivat The Latebirds sekä Anssi Kelan johtama kokoonpano Presidentin miehet, johon kuuluivat Janne Haavisto, Sami Kuoppamäki, Mikko Kosonen, Jussi Jaakonaho, Olli Haavisto, Matti Kallio ja Jiri Kuronen. Konsertti päättyi kaikkien artistien yhdessä esittämään Liisa Tavin ja Kollaa kestää -yhtyeen tunnetuksi tekemään kappaleeseen ”Jäähyväiset aseille”, josta oli muodostunut Haaviston kampanjan epävirallinen tunnuslaulu. Tapahtuman juontajina toimivat Jusu Lounela sekä Katja Ståhl. Paikalle kutsutuista artisteista ainoastaan Jenni Vartiainen joutui perumaan esiintymisensä sairastumisen vuoksi.


title: Kokoaan suurempi Suomi 2012

text: Kokoaan suurempi Suomi 2012 -konsertin aristit ja kappaleet esiintymisjärjestyksessä.


title: Langerpalkkisilta

text: Langerpalkkisilta on ulkonäöltään kaarisiltaa muistuttava siltatyyppi, jossa kantavana rakenteena ovat kaari ja jäykistyspalkki, johon kaari tukeutuu. Kaarisillassa sillan perustukset ottavat vastaan kaaren alapäihin vaikuttavat vaakavoimat, langerpalkkisillassa vastaavat vaakavoimat ottaa vastaan jäykistyspalkki. Kaaret on yhdistetty toisiinsa ristikoin. Siltatyypin kehitti itävaltalainen insinööri Joseph Langer vuonna 1859.


title: Langerpalkkisilta

text: Suomen ensimmäinen tyylipuhdas kokoteräksinen langerpalkkisilta on vuonna 1951 valmistunut Bruno Kivisalon suunnittelema Jännevirran silta. Sillan rakentaminen alkoi jo vuonna 1938, mutta sota keskeytti rakennustyöt, joita päästiin jatkamaan vasta 1940-luvun loppupuolella. Jännevirran silta on Kuopion ja Siilinjärven rajalla, siltakokonaisuuteen kuuluu langerpalkkisillan lisäksi nostosilta ja palkkisiltoja.


title: Langerpalkkisilta

text: Suomeen on rakennettu teräksisiä langerpalkkisiltoja lähinnä 1960-luvulla. Jännevälit olivat alle sata metriä, pidemmille aukoille rakennettiin riippusilta. Siltatyyppi valittiin usein maisemaan soveltumisen takia. Ensimmäisissä silloissa kaari oli tehty teräsprofiileista, niin että kaaressa oli taitteet. Myöhemmin kaari tehtiin hitsaamalla ja muodosta saatiin jouhevampi.


title: Langerpalkkisilta

text: Tie- ja vesirakennushallituksen siltaosastolla tehtiin jänneväliltään 65-metrisen langerpalkkisillan tyyppipiirustukset, suunnittelijat olivat diplomi-insinöörit Hannu Myllymäki ja Heino Ollila. Niiden mukaan on rakennettu muun muassa valtatie 7:n Savukosken sillan korvannut Ahvenkosken voimalaitoksen alakanavan silta Pyhtään Ahvenkoskella, valtatie 4:llä oleva Kotakennäänsalmen silta Äänekoskella ja seututie 637:n Matilanvirran silta Äänekosken Sumiaisissa. Näiden siltojen mitoituksessa ei ollut huomioitu väsytyksen aiheuttamaa rasitusta, ja siitä seurasi vaurioita riipputankojen kiinnityskohdissa. Vaurioitumista havaittiin Matilanvirran sillassa ja myös vilkkaasti liikennöidyssä Kotakennäänsalmen sillassa. Kotakennäänsalmen sillan peruskorjaus alkoi kesän 2013 alussa ja silta voitiin ottaa takaisin liikenteelle koko leveydeltään lokakuussa samana vuonna.


title: Langerpalkkisilta

text: Aavasaksan sillassa Ylitornion ja Ruotsin Ylitornion vaara- ja jokilaaksomaisemassa on langerpalkit kahdessa 90 metrin aukossa. Silta valmistui 1965. Riuttasalmen silta kantatie 58:lla Karstulassa valmistui 1968. Sen jänneväli on 81,5 metriä.


title: Langerpalkkisilta

text:
Suomussalmelle valmistui vuonna 1976 Haukiperän silta, jonka jänneväli oli 81,5 metriä. Silta ylittää Kiantajärven Niskanselän ja Haukiperän välisen Värjänsalmen ja on osa seututie 912:ä.
Kaaren ja riipputankojen rakentaminen oli kuitenkin kallista, jos sitä vertasi teräspalkkisiltaan ja siltatyyppi jäi pois käytöstä. Suomen pitkäjänteisin langerpalkkisilta tehtiin kuitenkin vasta 1990-luvun alussa, silta on Keiteleen kanavan ylittävä Pörrin (Ison-Pörrin) silta Pörrinsalmessa Äänekosken ja Laukaan rajalla. Sen jänneväli on 120 metriä ja se on venäläisten rakentama kuten kanavakin. Vuonna 2001 valmistui Poriin Kokemäenjoen sivuhaaran ylittävä Pormestarinsilta, joka on 85,5 metriä pitkä.


title: Langerpalkkisilta

text: Valtatie 7:n uudella moottoritieosuudella Pyhtään Ahvenkoskella otettiin syyskuun 2014 alussa käyttöön yksikaarinen Ahvenkosken itäinen vesistösilta. Sen kokonaispituus on 143 metriä ja pääjänne 90 metriä. Silta ylittää Kymijoen Ahvenkosken vanhan langerpalkkisillan vieressä.


title: Saksan 61. jalkaväkidivisioona

text: Saksan 61. jalkaväkidivisioona () oli Saksa maavoimien yhtymä toisessa maailmansodassa.


title: Saksan 61. jalkaväkidivisioona

text: Wehrkreis I muodosti divisioonan 8. elokuuta 1939 Insterburgissa (nykyinen Tšernjahovsk) divisioonan tykistönkoulutuskeskuksesta.


title: Saksan 61. jalkaväkidivisioona

text: Divisioona liitettiin pohjoisen armeijaryhmän 3. armeijaan hieman ennen Saksan hyökkäystä Puolaan. Divisioona joutui koville Mławan taistelussa, jonka päätyttyä se ylitti Narew-joen lähellä Pułtuskia. Divisioona eteni taistellen kohti Läntistä Bugia, jonka ylitettyään se jatkoi kohti Varsovaa. Divisioona saapui tavoitteeseensa 18. syyskuuta ja se pysyi alueella taisteluiden päättymiseen.


title: Saksan 61. jalkaväkidivisioona

text: Joulukuussa 1939 divisioona siirrettiin länteen, jossa se hyökkäsi 10. toukokuuta 1940 IV armeijakunnan mukana Belgiaan. Divisioonan jalkaväkirykmentti 151 liitettiin laskuvarjojoukkoihin hyökättäessä 11. toukokuuta Eben-Emaelin linnoitukseen, joka antautui vielä samana päivänä. Divisioona eteni Kanaalin rannikolle osallistuen Dunkerquen piiritykseen. Läntisen rintaman taisteluissa divisioona menetti kuolleina 348, haavoittuneina 1052 ja kadonneina 106 miestä. Ranskan sotatoimien päätyttyä divisioona jäi miehittämään Bretagnea.


title: Saksan 61. jalkaväkidivisioona

text:
Alkuvuodesta 1941 divisioona siirrettiin Itä-Preussiin, josta se hyökkäsi 22. kesäkuuta pohjoisen armeijaryhmän 18. armeijan mukana Neuvostoliittoon.
Divisioonankomentajina olivat:


title: Metsäopetus

text: Metsäopetus on metsäalaan liittyvää koulutusta. Suomessa metsäalan koulutusta tarjotaan ammattikouluissa, ammattikorkeakouluissa ja yliopistossa.


title: Metsäopetus

text: Metsäalan ammatillinen koulutus kestää peruskoulun jälkeen noin kolme vuotta ja aikuiskoulutuksena noin 1–2 vuotta. Ammatillista koulutus antaa valmiudet toimia eri metsäalan ammateissa sekä jatko-opiskelukelpoisuuden ammattikorkeakouluun tai yliopistoon. Ammattiopistossa opiskeluun kuuluu sekä teoriaa että käytäntöä. Teoreettiset opinnot jaottuvat pitkin opiskeluaikaa ja ne painottuvat alalle olennaisiin tietoihin ja taitoihin. Kolmen vuoden opiskeluaikaan kuuluu työssäoppimista, joka metsäalalla on noin 50 viikkoa. Osassa ammattiopistoista voi suorittaa perustutkinnon yhteydessä myös ylioppilastutkinnon niin sanottuna kaksoistutkintona, jolloin opiskelu kestää yleensä 3–4 vuotta. Tällöin osa opinnoista korvataan lukion oppimäärään sisältyvillä kursseilla.


title: Kultajyvä

text: Kultajyvä on Suomen Markkinointiliiton vuodesta 1966 järjestämä kilpailu sanomalehti- ja aikakauslehti-ilmoituksille ja julisteille.


title: Kultajyvä

text: Vuosittaisen kilpailun tarkoituksena on nostaa esiin ja palkita parasta suomalaista printti- eli painettua mainontaa. Kunkin vuoden tuomaristo kootaan mainos-, media- ja markkinointialan ammattilaisista.


title: Kultajyvä

text: Kilpailu käydään neljässä sarjassa:


title: Kultajyvä

text: Kussakin sarjassa jaetaan vuosittain enintään yksi "Kultajyvä" sekä harkinnan mukaan useampia "Hopeajyviä". Lisäksi Kultajyvä-kilpailussa jaetaan "Rautajyvä"-palkinto yleisön suosikki-ilmoitukselle, jonka valitsevat Kärkimedia-sanomalehtien paneelit eri puolilla Suomea. 2000-luvun puolestavälistä alkaen kilpailussa on palkittu myös monessa eri mediassa julkaistavia kampanjoita "Titaanijyvä"-sarjassa.


title: Kultajyvä

text: Kultajyvä-kilpailuun lähetettyjen töiden määrä on 2000-luvulla vähentynyt printtimainonnan suhteellisen merkityksen pienentyessä.


title: Simon Moser

text: Simon Moser (s. 10. maaliskuuta 1989 Bern) on sveitsiläinen jääkiekkoilija, pelipaikaltaan vasen laitahyökkääjä. Hän pelaa NLA-joukkue SC Bernissä ja toimii joukkueen kapteenina.


title: Simon Moser

text: Moser on voittanut Sveitsin maajoukkueessa MM-hopeaa 2013 ja 2018.


title: Tukikudostulehdus

text: Tukikudostulehdus eli parodontiitti on hammasta ympäröivien kudosten tulehdus. Ientulehduksen eli gingiviitin pitkittyessä syntyy krooninen ientulehdus, jossa tulehdus leviää ikenen alle, ja tällöin kyseessä on parodontiitti. Parodontiitti on vakava ja vaikeasti hoidettava sairaus, joka aiheuttaa suun limakalvojen ja luun peruuttamatonta tuhoutumista. Hoitamattomana tauti johtaa hampaiden menetykseen.


title: Tukikudostulehdus

text: Tukikudostulehdus todetaan ientaskumittauksen yhteydessä ientaskumittarilla (syventyneitä ientaskuja) sekä radiologisesti (luuvetäymät hampaan juuren alueella).


title: Tukikudostulehdus

text: Parodontiitin esiaste on gingiviitti, joka on vielä hoidettavissa hyvällä suuhygienialla ja jonka aiheuttamat kudosvauriot eivät ole peruuttamattomia. Puolustusvasteen laskiessa elimistön immuunijärjestelmä puolustautuu bakteereita vastaan kudostuholla. Kudostuho rajoittuu hampaan läheisyyteen, koska elimistön tärkein tavoite on pitää tulehdus paikallisena. Kiinnityssäikeitä ja alveoliluuta häviää asteittain: ientaskut syvenevät, hammasvälit laajenevat, hampaat saattavat heilua tai hampaita saatetaan jopa joutua poistamaan menetetyn kiinnityksen vuoksi. Äärimmäisessä tapauksessa, mikäli hoitoon ei hakeuduta, irtoavat hampaat suusta itsestään.


title: Tukikudostulehdus

text: Jo 15-18-vuotiaista nuorista Suomessa joka kuudennella on alkavaa parodontiittia, joka todetaan ientaskun syvenemisenä. Hoitamaton parodontiitti voi olla riskitekijä ihmisen yleisterveydelle, koska joidenkin tutkimusten mukaan parodontiitti voi lisätä riskiä sairastua sepelvaltimotautiin ja ateroskleroosiin. Parodontiitti on aikuisilla yleisin syy hampaiden menettämiseen.


title: Tukikudostulehdus

text: Riski parodontiitin sairastuvuuteen on yksilöllinen ja perinnöllinen. Altistavia tekijöitä parodontiitin sairastuvuuteen ovat huono suuhygienia, tupakointi, diabetes, alempi sosioekonominen luokka sekä häiriöt elimistön leukosyyttien määrässä ja toiminnassa.


title: Tukikudostulehdus

text: Parodontiitin hoito suoritetaan hammaslääkärin ja/tai suuhygienistin antamalla hoidolla. Hoito koostuu pääsääntöisesti hampaiden ja ientaskualueiden mekaanisesta puhdistuksesta ultraäänilaitteella ja käsi-instrumenteilla. Puhdistuksessa poistetaan hammaskivi ja plakkikertymät sekä infektoitunut juurisementti. Tarvittaessa voidaan ientaskuista ottaa mikrobinäytteet, ja hoidon tukena voidaan käyttää antibioottihoitoa. Hoidon hyvän onnistumisen edellytys on riittävän hyvä omahoito.


title: Giurgiu

text: Giurgiu on Romaniassa Munteniassa Giurgiun piirikunnan pääkaupunki. Kaupungin väkiluku vuonna 2011 oli 54 655 asukasta. Kaupunki sijaitsee Tonavan rannalla, joka on Romanian ja Bulgarian rajajoki. Vastarannalla sijaitsee Rusen kaupunki.


title: Giurgiu

text:
Vuoden 2002 väestölaskennan mukaan kaupungissa asui 71 899 asukasta, joista 52,2% oli naisia.
Kaupungin etninen jakauma on seuraava:


title: Giurgiu

text: Kaupungin pinta-ala on 5233,31 hehtaaria. Se sijaitsee E70 ja E85 teiden varrella noin 64 kilometrin etäisyydellä Romanian pääkaupungista Bukarestista.


title: Giurgiu

text: Aluetta kansoitti daakialaiset ja hallitsija Burebista rakennutti alueelle pääkaupunkinsa. Rooman valtakunnan aikana Justinianus I rakennutti alueelle useita linnoituksia. Kirjoituksissa kaupunki mainitaan nimellä "Zorio" vuonna 1396. Mircea I vanha aloitti aikakaudellaan kaupungin linnoitustyöt ja kaupunki eli kukoistusaikaansa. Vuosien varrella kaupunki on tuhottu useita kertoja, sen sijaitessa Osmanien valtakunnan vaikutuspiirissä. Vuonna 1462 Vlad III määräsi kaupungin poltettavaksi, ettei se jäisi osmaanien haltuun. Venäjän-Turkin sotien aikana kaupungin hallinnasta käytiin useita taisteluita. Kaupungin strateginen sijainti on edesauttanut sen nopeaa kehitystä; yksi Romanian ensimmäisistä lennättimistä ja rautateistä rakennettiin vuonna 1869 Bukarestin ja -Giurgiun välille. Ensimmäisen maailmansodan aikana vuonna 1916 keskusvallat pommittivat kaupungin lähes maantasalle .


title: Seesjärven sissit

text: Seesjärven sissit on Reino Lehväslaihon kirjoittama sotaromaani. "Seesjärven sissit" on julkaistu myös Veikko Honkasen lukemana äänikirjana.


title: Seesjärven sissit

text: Seesjärvellä lähellä Paateneen maatietä lepäävä luutnantti Katajan komppania saa tiedon vihollisen suurista kuljetuksista lähelle suomalaisten kenttävartiota, joten Katajan komppania saa tehtäväkseen tuhota nämä viholliskolonnat


title: Isku itään

text: Isku itään on Reino Lehväslaihon kirjoittama sotaromaani. "Isku itään" on julkaistu myös Veikko Honkasen lukemana äänikirjana.


title: Isku itään

text: Syksyllä 1943 reservinluutnantti Viitanen sissikomppanioineen on lepäämässä kenttävartio Hirvessä, kun kenttävartion kimppuun hyökätään. Taistelun jälkeen komppania saa tehtäväkseen lähteä ajamaan takaa kenttävartioon hyökänneitä venäläisiä.


title: Arkangelin partio

text: Arkangelin partio on Reino Lehväslaihon kirjoittama sotaromaani.


title: Arkangelin partio

text: Jatkosodan toisena kesänä kaukopartio saa tehtäväkseen tarkkailla vihollisen kuljetuksia Arkangelin radalla.


title: Osku (maakunta)

text: Osku () on yksi Iranin maakunnista. Se sijaitsee Itä-Azerbaidžanin provinssissa, lähellä Tabrizia. Myös maakunnan pääkaupunki on nimeltään Osku. Maakunnassa sijaitsevat myös muun muassa Kandovanin ja Hellan kylät. Näistä jälkimmäinen on historiallinen maanalainen asutus, joka nykyään on asumaton. Vuoden 2006 väestönlaskennassa maakunnan väkiluvuksi todettiin 84 061 ja perheiden lukumääräksi 23 613. Maakunta on jaettu kahteen hallinnolliseen alueeseen: Keskiseen ja Ilḫtšin alueeseen. Maakunnassa on kolme kaupunkia: Osku, Sahand ja Ilḫtši.


title: Osku (kaupunki)

text: Osku (, ), joka tunnetaan myös nimillä Uzku ja Yuzki, on Oskun maakunnan pääkaupunki Itä-Azerbaidžanin provinssissa, Iranissa. Vuoden 2006 väestönlaskennassa kaupungin väkiluvuksi todettiin 16 140 ja perheiden lukumääräksi 4 928.


title: Di-tert-butyylidikarbonaatti

text: Di-"tert"-butyylidikarbonaatti (CHO) on t-butanolin karbonaattiesteri. Yhdistettä käytetään laajasti orgaanisessa synteeseissä amiinien suojaukseen ja muiden orgaanisten yhdisteiden valmistukseen.


title: Di-tert-butyylidikarbonaatti

text: Di-"tert"-butyylidikarbonaatti on huoneenlämpötilassa kirkasta nestettä. Yhdiste ei liukene veteen, mutta liukenee orgaanisiin liuottimiin, kuten etanoliin, asetoniin, asetonitriiliin ja tetrakloorimetaaniin. Vedessä se hydrolysoituu t-butanoliksi ja hiilidioksidiksi.


title: Di-tert-butyylidikarbonaatti

text: Di-"tert"-butyylidikarbonaattia valmistetaan lähtemällä kalium-tert-butoksidista, joka reagoi hiilidioksidin kanssa muodostaen kalium-tert-butyylikarbonaattia. Tämä välituote reagoi fosgeenin kanssa di-"tert"-butyylitrikarbonaatiksi. Di-"tert"-butyylitrikarbonaatista eliminoituu emäksien, kuten DABCO:n, vaikutuksesta hiilidioksidia ja tuotteena muodostuu di-"tert"-butyylidikarbonaattia.


title: Di-tert-butyylidikarbonaatti

text: Tärkein Di-"tert"-butyylidikarbonaatin käyttökohde orgaanisessa synteeseissä on sen reaktio amiinien kanssa, jolloin amiini suojautuu t-butoksikarbonyyli- eli t-Boc-johdannaisena. Tämä suojaryhmä kestää hyvin emästen ja nukleofiilien reaktiot, mutta laimeatkin hapot poistavat sen. Tyypillisesti t-Boc-ryhmän poistamiseen käytetään trifluorietikkahapon dikloorimetaaniliuosta, mutta myös Lewis-happoja voidaan käyttää. Di-"tert"-butyylidikarbonaattia käytetään suojaavana reagenssina erityisesti valmistettaessa synteettisiä peptidejä ja se soveltuu hyvin niin kutsutuksi ortogonaaliseksi suojaryhmäksi yhdessä emäslabiilien suojaryhmien, kuten Fmoc-ryhmän kanssa. Yhdiste reagoi myös fenolien, alkoholien ja tiolien kanssa muodostaen niistä t-butyylikarboksijohdannaisen.


title: Bleeding Love

text: Bleeding Love on pop/R&B-balladi, jonka englantilainen laulaja-lauluntekijä Leona Lewis julkaisi singlenä 19. lokakuuta 2007 ensimmäiseltä studioalbumiltaan "Spirit". Sen kirjoitti Jesse McCartney ja Ryan Tedder sekä tuotti Tedder. Kappaleesta tuli vuoden 2007 parhaiten myynyt single Iso-Britanniassa. "Bleeding Lovesta" tuli julkaisunsa jälkeen suuri kansainvälinen hitti, ja se oli vuoden 2008 eniten myynyt single maailmanlaajuisesti. Se sijoittui 34 maassa ensimmäiseksi, muun muassa Japanissa, Saksassa ja Yhdysvalloissa. Kappaleen musiikkivideo julkaistiin 17. lokakuuta 2007 YouTubessa.


title: Bleeding Love

text: ”Bleeding Love” on myynyt maailmanlaajuisesti yli yhdeksän miljoonaa kappaletta ja se kuuluu vuosikymmenen viiden parhaiten myyneen kappaleen joukkoon. Billboardin mukaan se oli 17. suosituin kappale Yhdysvalloissa vuosien 2000–2009 välisenä aikana. ”Bleeding Love” sai kaksi Grammy- ja yhden Brit Awards -ehdokkuuden. Kappale on Lewisin tähänastisen uran menestynein.


title: Bleeding Love

text: Amerikkaisen OneRepublic-yhtyeen laulaja Ryan Tedder ja Jesse McCartney kirjoittivat ”Bleeding Loven” McCartneyn kolmannelle studioalbumille, mutta hänen levy-yhtiönsä ei kuitenkaan pitänyt kappaleesta. Tedder piti sitä hyvänä kappaleena ja ihmetteli levy-yhtiön päätöstä olla julkaisematta sitä. Kun Tedder näki Lewisin netissä, hän ajatteli, että naisen lauluääni on yksi parhaista ikinä. Tedder muokkasi kappaleen Lewisille kuultuaan, että Lewisin debyyttialbumille etsitään lauluja. Kun Simon Cowell kuuli kappaleen, hän tiesi sen heti olevan ”se oikea”.


title: Bleeding Love

text: McCartney kirjoitti laulun pitkäaikaisesta tyttöystävästään. Hän kertoi: ”Olin erossa tyttöystävästäni neljä kuukautta ja halusin vain irtisanoutua ja lentää kotiin. Olin niin rakastunut, että minua sattui. Rakkaus ikään kuin viilsi minut auki”. Kappale viittaa parisuhteessa olevaan henkilöön, jonka rakkaus on sokaistanut. Henkilön jatkaa rakastamista ja hyväksyy siitä aiheutuvan kivun, vaikka hänelle annetaan useita varoituksia ja hänen rakkaansa on satuttanut häntä. ”Bleeding Love” on sävelletty F-duuriin, ja sen tempo on 104 iskua minuutissa. Lewisin äänenkorkeus vaihtelee välillä C-Bb.


title: Bleeding Love

text: Kappaleen ensisoitto kuultiin BBC:n radiokanavalla 16. syyskuuta 2007. Lokakuun puolivälissä Lewis markkinoi albumia brittiläisillä radioasemia. Kappale esitettiin ensimmäisen kerran livenä This Morning -ohjelmassa 15. lokakuuta.


title: Bleeding Love

text: Helmi- ja maaliskuun aikana vuonna 2008 Lewis markkinoi singleä ja albumiaan Euroopan maissa, muun muassa Saksassa. Tämän jälkeen hän suuntasi Yhdysvaltoihin, jossa hän esiintyi muun muassa The Ellen DeGeneres Show’ssa ja American Idolissa. Yhdysvaltojen jälkeen Lewis teki vielä promokiertueen Australiassa. Bleeding Love on sisältynyt Lewisin molempien kiertueiden, 'The Labyrinthin ja Glassheart Tourin, soittolistaan.


title: Bleeding Love

text: ”Bleeding Love” sai kriitikoilta hyvää palautetta. Showbiz Spyn kriitikko kirjoitti: ”Kappale esittelee täydellisesti Leonan vaikuttavaa ääntä, ja siitä hetkestä lähtien kun hän avaa suunsa, meitä muistutetaan hänen uskomattomasta äänestään, joka pystyy pysäyttämään sydämen”. Digital Spyn kriitikko antoi kappaleelle neljä tähteä viidestä ja kommentoi sen olevan helposti paras single X Factor -kilpailijalta. ”Bleeding Love” sijoittui toiseksi, kun sivustolla listattiin vuoden 2007 parhaat singlet. BBC:n kriitikko huomautti, että kappale kuulostaa vanhanaikaiselta ja se voisi olla Mariah Careyn albumilla 1990-luvun lopulta. Arvostelussa kiiteltiin kuitenkin Lewisin laulutaitoja. Billboardin arviossa kappaletta kuvattiin ”mahtavaksi ja ajattomaksi debyytiksi”.


title: Bleeding Love

text: Lewis sai useita palkintoja ja ehdokkuuksia singlestään. Joulukuussa 2007 ”Bleeding Love” voitti vuoden albumi -palkinnon ja Virgin Media Music Awardsin ”Best Track” -tunnustuksen. Kappale oli ehdolla vuoden 2008 BRIT Awardseissa parhaaksi brittiläiseksi singleksi, mutta hävisi Take Thatille. Lewis sai joulukuussa 2008 Grammy-ehdokkuut vuoden albumista ja parhaasta naislaulusuorituksesta. Vuonna 2011 ”Bleeding Love” oli 67. VH1:n listassa 2000-luvun parhaista kappaleista.


title: Bleeding Love

text: Britanniassa ”Bleeding Love” debytoi ensimmäiselle sijalle singlelistalla lokakuun lopulla 2007, jolloin Lewisista tuli ensimmäinen X Factor -kilpailija, joka on saavuttanut kaksi listaykköstä. Vuonna 2006 Lewisin voittosingle ”A Moment Like This” sijoittui myös ensimmäiseksi. ”Bleeding Love” -single myytiin vuoden ensimmäisten kolmen viikon aikana yhteensä 489 153 kappaletta, ja siitä tuli vuoden myydyin single jo silloin. Kappale myi Britanniassa yhteensä 788 000 kappaletta vuoden 2007 aikana. Kappale pysyi listan ykkösenä seitsemän viikkoa ja sai platinalevyn tammikuussa 2008. Lokakuussa 2010 ilmoitettiin, että ”Bleeding Love” on myynyt yhteensä 1 007 400 kappaletta.


title: Bleeding Love

text: Bleeding Love oli radiohitti ympäri maailman, ja se sijoittui ensimmäiseksi yhteensä 34 maassa, kuten Australiassa, Uudessa-Seelannissa, Sveitsissä, Norjassa ja Yhdysvalloissa. Lewis oli ensimmäinen brittiläinen naisartisti 18 vuoteen, joka sijoittui sekä albumi- että singlelistan ykköseksi Yhdysvalloissa. Yhdysvaltojen vuosikymmenen lopun listassa ”Bleeding Love” oli 17. Kesäkuuhun 2013 mennessä sitä oli ladattu lähes viisi miljoonaa kappaletta.


title: Bleeding Love

text: Kappaleelle on tehty kaksi musiikkivideota. Toinen videoista on kansainvälinen versio, toinen on suunnattu Yhdysvaltojen markkinoille. Melina Matsoukasin ohjaama ensimmäinen video kuvattiin Los Angelesissa. Musiikkivideon tapahtumapaikka on kerrostalo, jossa kuvataan kuutta eri paria parisuhteen eri vaiheissa. Videon on sanottu olevan ”hyvin tunteikas ja sen näyttävän kaiken ensirakkaudesta ja rajattomasta intohimosta sydämen särkymiseen, menetykseen ja vihaan”. Lewis itse kuvaili sitä ”värikkääksi ja upeaksi videoksi, jossa hän saa todella esiintyä”. Videon loppupuolella alkaa savun seurauksena suihkuta vettä sammutusjärjestelmästä. Ohjaajan mukaan vesi on metafora talon asukkaiden rakkausongelmille, ikään kuin asunnot vuotaisivat rakkautta (bleeding love). Kansainvälisellä musikkivideolla Lewisillä on yllään Dolce & Gabbanan kristallinen iltapuku, joka painoi 18 kilogrammaa. Video julkaistiin YouTubessa 17. lokakuuta 2007.


title: Bleeding Love

text: Toinen video kuvattiin New Yorkissa Yhdysvaltojen julkaisua varten. Sen käsikirjoitti kappaleen toinen tekijöistä, Ryan Tedder. Videolla Lewis riitelee poikaystävänsä kanssa. Videon ensi-ilta oli vuoden 2008 tammikuussa Yahoo! Musicin sivuilla. Kansainvälinen versio oli ehdolla parhaaksi brittiläiseksi videoksi vuoden 2008 MTV Video Music Awardseissa.


title: Francis Graham-Smith

text: Sir Francis Graham-Smith (s. 25. huhtikuuta 1923) on brittiläinen tähtitieteilijä, joka oli kolmastoista Astronomer Royal vuosina 1982–1990.


title: Francis Graham-Smith

text: Graham-Smith kävi koulua Rossall Schoolissa Englannin Lancasterissa.


title: Francis Graham-Smith

text:
Vuonna 1946 Graham-Smith liittyi Martin Rylen johtamaan radioastronomian tutkimusryhmään. Hän teki
Michelsonin interferometrillä havaintoja Cygnus A:sta 80 megahertsin taajuudella. Vuonna 1950 hän myös rakensi Cambridgeen pitkän Michelsonin interferometrin, joka toimi 3,7 metrin aallonpituudella. Hän määritti interferometrillä myös elektronien tiheyden ionosfäärissä.


title: Francis Graham-Smith

text:
Vuonna 1964 Graham-Smith nimitettiin Manchesterin yliopiston radioastronomian professoriksi ja vuonna 1981
kuninkaallisen tähtitieteellisen laboratorion ("Royal Astronomy Laboratory") johtajaksi. Hän toimi myös Greenwichin kuninkaallisen observatorion johtajana vuosina 1975–1981.


title: Francis Graham-Smith

text: Vuonna 1965 hän piti Royal Institutionin joululuennon aiheesta Maailmankaikkeuden tutkiminen.


title: Francis Graham-Smith

text: Graham-Smith valittiin Royal Societyn jäseneksi vuonna 1970. ja sai Royal Medalin vuonna 1987.


title: Francis Graham-Smith

text: Hän oli Royal Astronomical Societyn puheenjohtaja vuosina 1975–1977 ja Astronomer Royal 1982–1990.


title: Aivar Rehemaa

text: Aivar Rehemaa (s. 28. syyskuuta 1982 Tartto) on virolainen maastohiihtäjä.


title: Aivar Rehemaa

text: Nuorten MM-kilpailuissa Schonachissa 2002 Rehemaa saavutti kultaa 30 kilometrin perinteisen hiihtotavan yhteislähtökilpailussa. Aikuisten MM-kilpailuihin hän on osallistunut viitenä eri vuonna. Val di Fiemmessä 2003 hän sijoittui 30 kilometrin perinteisen hiihtotavan yhteislähtökilpailussa 19:nneksi. Sapporossa 2007 hänen paras henkilökohtainen sijoituksensa oli 32:s sija 50 kilometrin perinteisen hiihtotavan yhteislähtökilpailusta. Liberecissä 2009 hän sijoittui 50 kilometrin vapaan hiihtotavan yhteislähtökilpailussa kymmenenneksi. Oslossa 2011 hän oli parhaimmillaan 32:s 50 kilometrin vapaan hiihtotavan kilpailussa. Val di Fiemmessä 2013 Rehemaa sijoittui 15 kilometrin vapaan hiihtotavan kilpailussa seitsemänneksi. Hän on osallistunut kaksiin olympialaisiin; Torinossa 2006 hän ei sijoittunut henkilökohtaisissa kilpailuissa 30 parhaan joukkoon ja Vancouverissa 2010 hän jäi niin ikään 30 parhaan ulkopuolelle.


title: Aivar Rehemaa

text: Rehemaa kilpaili maastohiihdon maailmancupissa ensimmäisen kerran Otepäässä helmikuussa 2001 sijoittuen 10 kilometrin perinteisen hiihtotavan kilpailussa 61:nneksi. Ensimmäiset maailmancupin pisteensä hän saavutti Otepäässä tammikuussa 2003 oltuaan 30 kilometrin perinteisen hiihtotavan yhteislähtökilpailussa 27:s. Kymmenen parhaan joukkoon hän on sijoittunut henkilökohtaisissa kilpailuissa kerran; se tapahtui Valdidentrossa helmikuussa 2009, kun hän oli 15 kilometrin perinteisen hiihtotavan kilpailussa kahdeksas.


title: Aivar Rehemaa

text: Maastohiihtäjät Kristina Šmigun-Vähi ja Katrin Šmigun ovat Rehemaan serkkuja.


title: Bloomington Thunder

text: Bloomington Thunder oli yhdysvaltalainen jääkiekkoseura, jonka kotipaikka oli Bloomington Illinois’n osavaltiossa. Bloomington Thunder pelasi SPHL-liigaa. FHL-seura Danville Dashers toimi sen farmijoukkueena.


title: Shattuck St. Mary’s

text: Shattuck St. Mary’s School (lyhyemmin SSM) on yhdysvaltalainen episkopaalinen sisäoppilaitos. SSM on tunnettu jääkiekosta, jalkapallosta, musiikista ja taitoluistelusta.


title: Shattuck St. Mary’s

text: Lukuvuonna 2012–2013 koulussa oli opiskelijoita 39 osavaltiosta ja 31 maasta, muun muassa Suomesta.


title: Vilma Tanskanen

text: Vilma Tanskanen (s. 14. huhtikuuta 1995 Vantaa) on suomalainen jääkiekkoilija, pelipaikaltaan hyökkääjä. Hän pelaa kaudesta 2017–2018 alkaen NCAA:n yliopistosarjaa Mercyhurstin yliopiston joukkueessa. Kausilla 2015–2017 hän pelasi samassa sarjassa Pohjois-Dakotan yliopiston joukkueessa. Hän voitti Suomen-mestaruuden Espoo Bluesissa kaudella 2014–2015 pelattuaan runkosarjan KJT:ssä. Aiemmin hän edusti Team Oriflame Kuortanetta. Hänen kasvattajaseuransa on Kiekko-Vantaa ja hän on pituudeltaan 175 cm. Hänet valittiin SM-sarjan kuukauden pelaajaksi tammikuussa 2013.


title: Vilma Tanskanen

text: Tanskanen kuului Suomen alle 18-vuotiaiden MM-kisajoukkueeseen 2012 ja 2013. Naisten maajoukkueessa hän on pelannut kaudesta 2013–2014 lähtien. Hän kuului Sotšin olympiajoukkueeseen 2014 ja saavutti MM-pronssia Ruotsin kisoissa 2015. Hän kuului neljänneksi sijoittuneeseen Suomen joukkueeseen MM-kilpailuissa 2016.


title: Suomensyöjä Otto Wille Kuusinen

text: Suomensyöjä Otto Wille Kuusinen on vuonna 2013 ilmestynyt Antero Uiton historiateos. Kirjan on kustantanut Paasilinna.


title: Suomensyöjä Otto Wille Kuusinen

text:
Uiton elämäkerta kuvaa koko Otto Wille Kuusisen elämänuran keskittyen ns. Suomensyöjä-vuosiin, jolloin Neuvostoliitto pyrki aktiivisesti työväen vallankumoukseen Suomessa. Kirja kuvaa Kuusisen nousua Neuvosto-Venäjän valtiojohtoon, ja kuinka Kuusinen onnistui selviytymään hengissä Stalinin suurten puhdistusten aikaan 1930-luvun lopulla. Terijoen hallituksen pääministerinä ja Neuvosto-Karjalan johtajana toiminut Kuusinen onnistui liittoutumaan voittajien kanssa Stalinin myös kuoltua. Uiton mukaan Kuusinen oli erityisesti taitava selviytyjä. Kuusinen haisteli aina voittavan näkemyksen tuulia ajoissa ja kääntyi valtataistelun voittavan puolelle ajoissa.
Kumousjohtaja Kuusisen elämäkerta on arvioiden mukaan tasapuolinen ja lähdeaineisto laaja. Kirjan otsikko ”suomensyöjästä” ei ole kirjoittajan kannanotto vaan sitaatti itsensä V. I. Leninin suusta.


title: Lukukirja

text:
Lukukirja eli lukemisto on koululaisille tarkoitettu oppikirja, jota käytetään lukemaan oppimisessa. Lukukirjat ovat yleensä antologioita, jotka sisältävät lyhyitä tekstejä kuten novelleja tai pitempien kaunokirjallisten tekstien katkelmia. Tekstit on valittu lukukirjaan tietyn taitotason kuten luokka-asteen mukaan.
Zacharias (Sakari) Topeliuksen Maamme-kirja on Suomen tunnetuimpia lukemistoja.


title: Tähdistöottelu

text: Tähdistöottelulla (englanniksi All-star game) tarkoitetaan näytöstyylistä ottelua, jossa jonkin urheilulajin tai urheiluliigan tähdistö, eli parhaimmiksi valitut pelaajat kohtaavat. Usein joukkueiden jaossa käytetään maantieteellistä sijaintia ja ottelu saatetaan pelata esimerkiksi idän ja lännen joukkueiden edustajien välillä. Toisinaan käytetään myös kansallisuuksiin perustuvaa lajittelua (golfissa Eurooppa vastaan Yhdysvallat, tenniksessä maiden väliset Davis Cup ja Fed Cup). Useimmiten tähdistöottelut pelataan keskellä kautta olevana kohokohtana, mutta se on mahdollista pelata myös kauden tai turnauksen päättymisen jälkeen.


title: Tähdistöottelu

text: Tähdistöotteluiden joukkueiden valintaan voivat vaikuttaa tapauksesta riippuen valmentajat, urheilutoimittajat ja yleisö tai joukkueiden kokoamisesta voi vastata joukkueen valmentajana tai pelinjohtajana toimiva henkilö.


title: Tähdistöottelu

text: Tunnetuimpia tähdistöotteluita ovat jääkiekkoliiga NHL:n tähdistöviikonloppu sekä amerikkalaisen jalkapallon NFL-liigan vuotuinen Pro Bowl -tapahtuma, jotka keräävät miljoonia katselijoita ympäri maailmaa. Suomessa tähdistöottelu pelattaan muun muassa pesäpallossa, jossa vuosittain on Itä-Länsi-ottelu miesten ja naisten pelaajille sekä eri ikäisille junioreille.


title: Columbus Cottonmouths

text: Columbus Cottonmouths on yhdysvaltalainen jääkiekkoseura, joka on kotoisin Columbus, Georgiasta. Se pelaa SPHL-liigaa.


title: Teresa Stadlober

text: Teresa Stadlober (s. 1. helmikuuta 1993) on itävaltalainen maastohiihtäjä, joka edustaa SC Sparkasse Radstadtia.


title: Teresa Stadlober

text: Nuorten MM-kilpailuissa Liberecissä 2013 Stadlober saavutti kultaa 10 kilometrin yhdistelmäkilpailussa ja hopeaa 5 kilometrin vapaan hiihtotavan kilpailussa. Val di Fiemmen MM-kilpailuissa 2013 hän sijoittui 10 kilometrin vapaan hiihtotavan kilpailussa 26:nneksi ja 15 kilometrin yhdistelmäkilpailussa 29:nneksi. Itävallan viestijoukkueen mukana hän oli yhdestoista. Val di Fiemmen alle 23-vuotiaiden MM-kilpailuissa 2014 Stadlober saavutti pronssia 15 kilometrin yhdistelmäkilpailussa. Sotšin olympialaisissa 2014 hän oli perinteisen hiihtotavan parisprintissä yhdeksäs, viestissä 13:s, vapaan hiihtotavan 30 kilometrin yhteislähtökilpailussa 20:s ja yhdistelmäkilpailussa 37:s. Falunin MM-kilpailuissa 2015 hän sijoittui 30 kilometrin perinteisen kilpailussa 13:nneksi, 15 kilometrin yhdistelmäkilpailussa 21:nneksi ja 10 kilometrin vapaan hiihtotavan kilpailussa 25:nneksi. Lahden MM-kilpailuissa 2017 hän oli yhdistelmäkilpailussa kuudes, 30 kilometrin vapaan hiihtotavan yhteislähtökilpailussa kahdeksas ja 10 kilometrin perinteisen hiihtotavan kilpailussa kahdestoista. Pyeongchangin olympialaisissa 2018 Stadlober sijoittui 15 kilometrin yhdistelmäkilpailussa seitsemänneksi, 10 kilometrin vapaan ja 30 kilometrin perinteisen hiihtotavan kilpailussa yhdeksänneksi sekä parisprintissä 14:nneksi. Hän oli 30 kilometrin kilpailussa vielä runsaan 20 kilometrin jälkeen taistelemassa hopeamitalista Suomen Krista Pärmäkosken kanssa mutta hiihti harhaan ja putosi tekemänsä ylimääräisen lenkin takia mitalikamppailusta.


title: Teresa Stadlober

text: Maailmancupissa Stadlober kilpaili ensimmäisen kerran Kuusamossa joulukuussa 2013. Hän sijoittui kymmenenneksi Tour de Skin kokonaiskilpailussa tammikuussa 2015, yhdeksänneksi 2017 ja viidenneksi 2017–2018. Hän on sijottunut yksittäisessä maailmancupin osakilpailussa parhaimmillaan neljänneksi Planican 10 kilometrin perinteisen hiihtotavan kilpailussa tammikuussa 2018. Etappikilpailujen osuusajoissa hän sijoittui Tour de Skillä 2017–2018 kolmanneksi Val di Fiemmen 10 kilometrin perinteisen hiihtotavan yhteislähtökilpailussa ja toiseksi kiertueen päättäneessä 9 kilometrin vapaan hiihtotavan takaa-ajokilpailussa. Maailmancupin kokonaiskilpailussa hän oli samalla kaudella kahdeksas.


title: Lukemisto

text: Lukemisto voi tarkoittaa seuraavia asioita:


title: Poniauto

text: Poniauto () on yhdysvaltalainen autoluokka, joka syntyi Ford Mustangin tultua myyntiin vuonna 1964. Käsitteellä viitataan tyyliltään pitkäkeulaiseen, lyhyellä takakontilla ja avoimella maskilla varustettuun autoon, joka on lisäksi edullinen, amerikkalaisittain pienikokoinen ja jolla on urheilullinen tai suorituskykyinen imago.


title: Poniauto

text:
Poniautojen tarina juontaa 1950-luvun lopun Ford Motor Companyyn, jolloin alkuperäisen kaksipaikkaisen Ford Thunderbirdin valmistus loppui. Thunderbirdin seuraava malli kasvoi isommaksi nelipaikkaiseksi perheautoksi alkaen vuosimallista 1958. Uusi auto oli kaupallisesti menestys, mutta ihmiset jäivät kaipaamaan kaksipaikkaista Thunderbirdiä, joka oli aikaisemmin kerännyt ihmisten huomion autonäyttelyissä ja vetänyt Fordin autokauppoihin ihmisiä, jotka kuitenkin lopulta päätyivät ostamaan jotain käytännöllisempää. Ford tutki erilaisia vaihtoehtoja useiden vuosien aikana yrittäessään keksiä sopivaa seuraajaa alkuperäiselle Thunderbirdille.
Chevroletin vuonna 1960 esittelemä ja nopeasti suosituksi noussut Chevrolet Corvair ja etenkin sen urheilullinen Monza-versio nopeutti Fordin suunnitelmia, joiden pohjalta Mustang myöhemmin valmistui. Alun perin Corvairia oli pidetty edullisena käyttöautona, mutta siitä tehtiin rohkeammin muotoiltu Monza-versio, jossa oli muun muassa kuppipenkit ja lattialle sijoitettu vaihteenvalitsin. Monzaa myytiin vuoteen 1961 mennessä 144 000 kappaletta ja se aloitti uuden urheilullisempien autojen trendin kaikissa autojen kokoluokissa. Ford vastasi esittelemällä Ford Falconin urheilullisemmat Futura- ja Futura Sprint -mallit, Chrysler Plymouth Valiant Signetillä ja Dodge Dart GT:llä, AMC 440-H- ja Rogue-malleilla Rambler Americanista ja Studebaker Daytona-versiolla Studebaker Larkista.
Muita urheilullisia kuppipenkeillä varustettuja 1960-luvun alun automalleja olivat muun muassa Mercury Comet S-22, Oldsmobile F-85, Oldsmobile Cutlass, Buick Special, Buick Skylark, Pontiac Tempest ja Pontiac LeMans. Useimpia näistä myytiin samoilla kuusisylinterisillä moottoreilla kuin mallisarjan tavallisempia versioita, mutta joihinkin oli saatavilla tehokkaampi V8-moottori, nelivaihteinen manuaalilaatikko ja etupenkkien väliin tuleva keskikonsoli.


title: Poniauto

text: 1960-luvun alun vuosina kehitettiin eräitä teknisiä uutuuksia, kuten turboahdettu 6-sylinterinen takamoottorinen Corvair Monza Spyder/Corsa (1962–1966), turboahdettu alumiininen V8 vuosien 1962–1963 Oldsmobile Cutlass Jetfiressä ja Pontiac Tempest Lemansin neljäkurkkuisilla kaasuttimilla varustettu neljäsylinterinen moottori.


title: Poniauto

text: Vaikka useat urheilumalliset autot olivat myyntimenestyksiä, eräät autotehtaiden johtajat, kuten Fordin Lee Iacocca, olivat sitä mieltä, että tavallisten autojen urheilulliset versiot eivät riittäneet tyydyttämään markkinoita. Etenkin monet nuoret autonostajat halusivat jotakin tavallisista sedaneista poikkeavaa. Ford tarjosi näille markkinoille Mustangin, joka tuli myyntiin 17. huhtikuuta 1964 ja oli välittömästi huikea menestys. Yhtiö oli arvioinut, että ensimmäisenä vuonna myytäisiin 100 000 autoa. Ford-myyjät vastaanottivat ensimmäisenä myyntipäivänä 22 000 tilausta ja loppujen lopuksi mallivuoden autoa myytiin 618 812 kappaletta.


title: Poniauto

text: Vuoden 1964 Mustang määritteli uuden autojen luokan. Termin ”pony car” keksi "Car Life" -lehden toimittaja Dennis Shattuck.


title: Poniauto

text:
Mustang käytti samaa pohjalevyä kuin Falcon, mutta oli ulkonäöltään erityylinen. Valikoimaan kuuluivat hardtop, coupé ja avoauto, joita yhdisti ”pitkä konepelti, lyhyt peräkontti” -mittasuhteet. Perusmallit olivat teknisesti tavanomaisia, 170 CID (2,8l) suora kuusisylinterinen moottori paritettuna kolmivaihteisen manuaalivaihteiston kanssa. Sen hinta oli houkuttelevat 2 368 dollaria, ja hintaan sisältyivät kuppipenkit, lattialla sijaitseva vaihteenvalitsin, urheilullinen ohjauspyörä ja täysin peittävät koristevanteet.
Mustangin lisävarustelista oli kattava; Ford Windsor V8 oli tarjolla useina versioina, Cruise-O-Matic automaattivaihteisto, nelivaihteinen manuaalivaihteisto, radio, ilmastointilaite, ohjaustehostin ja muita tarvikkeita.
V8 Mustang kaikilla varusteilla maksoi noin 60 prosenttia enemmän kuin perusmalli, ja sen myynti oli Fordille erittäin tuottoisaa.


title: Poniauto

text: Vaatimukset uudelle poniautojen luokalle oli nyt määritelty:Vaikka monien autojen valikoimaan kuului tehokkaita moottoreita ja virityspaketteja, useimmat myydyt autot olivat varustettu kuusisylinterisillä moottoreilla tai pienemmillä V8:lla, eikä niitä näin ollen laskettu muskeliautoiksi. Tehokkaimpia malleja valmistettiin pieniä määriä, usein tarvittava määrä kilpailulisenssejä varten, ja valmistetut autot menivät enimmäkseen kiihdytyskilpailuihin, radalle tai kadulle.


title: Poniauto

text: Ensimmäinen haastaja uudelle luokalle oli Plymouth Barracuda, joka itse asiassa tuli myyntiin kaksi viikkoa ennen Mustangia. Barracuda ei ollut suora vastine Mustangille, vaan edullisesti toteutettu urheilullisen näköinen versio Valiantista. Chryslerin huonon taloudellisen tilanteen takia Barracuda oli kompromissi. Se ei ollut riittävän erilainen verrattuna Valiantiin ja muotoilu herätti ristiriitaisia mielipiteitä; sen myyntimäärät jäivät kauas Mustangista. Barracudaa ei aina luokitella poniautoksi, koska sen muotoilu perustui jo olemassa olevaan malliin.


title: Poniauto

text: General Motors ajatteli aluksi, että Corvairin uusittu vuoden 1965 malli olisi riittävä kilpailija Mustangille, mutta Corvairin ongelmien takia he esittelivät perinteisemmän Chevrolet Camaron. Camaro tuli myyntiin 1967 (mallivuonna), samaan aikaan kuin Mustangista tuli seuraavan sukupolven versio. Samoihin aikoihin tulivat myös Camaroon perustuva Pontiac Firebird ja Mustangiin pohjautuva Mercury Cougar ja AMC:ltä AMC Javelin, jota kilpa-autoilija Gordon Johncock kuvaili ”tilavaksi, mukavaksi, pirteäksi ja komeaksi edustajaksi poniautojen luokkaan, autoihin, joita näkee kokoajan enemmän liikenteessä”.


title: Poniauto

text: Helmikuussa 1968 esiteltiin AMC:n kaksipaikkainen AMC AMX, joka ei ollut juuri eurooppalaisia urheiluautoja suurempi ja sen ulkonäköä kommentoitiin muun muassa seuraavasti: ”truly distinctive long-hood/really-short-deck profile [that] nearly redefined the pony car image”. Yhdysvaltain markkinat olivat nyt tulvillaan poniautoja, ja AMC AMX ei jäänyt viimeiseksi – se oli Dodgen vuonna 1970 esitelty Challenger, Barracudasta kasvatettu malli.


title: Poniauto

text:
Pony car -nimitystä käytettiin kaikista näistä automalleista, edullisista perusmalleista aina tehokkaimpiin versioihin asti.
Tehokkaimpien mallien ja tehtaiden sponsoroiman kilpailutoiminnan tarkoituksena oli urheilullisen mielikuvan luominen heidän omille poniautoilleen.
Autotehtaiden markkinointiosastot yrittivät saada urheilumalleilleen näkyvyyttä myynnin edistämiseksi. Tehtaiden välinen kilpailu oli niin kovaa, että vuosien 1966–1972 välisenä aikana yhdysvaltalaista Trans-Am Sarjaa kutsuttiin ”poniautojen sodaksi”.


title: Poniauto

text: Vaikka poniautojen myynti veti hyvin 1960-luvun loppuun asti, autotehtaille oli tärkeämpää niiden toimiminen sisäänvetotuotteina. Vuoden 1970 "Car and Driver" kirjoitti, että vaikka hyvin harva poniauton ostaja ostaa toista poniautoa, niin puolet heistä ostaa samanmerkkisen auton. Vuonna 1969 poniautojen markkinaosuus tippui yhdeksään prosenttiin, kun se parhaimmillaan vuonna 1967 oli 13 prosenttia.


title: Poniauto

text:
Alla on lista yhdysvaltalaisista autonvalmistajista ja heidän poniauto- ja muskelimalleistaan.
Kuten usein käy autojen uusien mallien kanssa, jokainen auton toistaan seuraava sukupolvi kasvoi hieman isommaksi, painavammaksi, ylellisemmäksi ja kalliimmaksi. Isolohkoiset V8-moottorit tulivat valikoimaan ja suorituskykyä ja mukavuutta parantavat lisävarusteet yleistyivät. Esimerkkinä mainittakoon vuoden 1973 Mustang, joka oli 22 cm pidempi, 15 cm leveämpi ja yli 270 kg painavampi kuin alkuperäinen Mustang. Toisaalta Dodge Challenger oli jo alkujaan lähes samankokoinen kuin Dodgen isokokoiset perheautot. Lisääntyneen massan takia tavalliset 6- ja 8-sylinteriset moottorit jäivät alitehoisiksi ja isolohkoiset V8-moottorit taas korostivat poniautojen jousituksen, jarrujen ja renkaiden aiheuttamia rajoituksia.


title: Poniauto

text: Vuoteen 1970 mennessä ostajat alkoivat siirtyä pois poniautoista, joko pienempiin (yhdysvaltalaisiin tai ulkomailta tuotuihin) tai isompiin ja ylellisempiin malleihin. Päästörajoitukset ja lisääntyneet turvallisuusvaatimukset laskivat tehokkaimpien poniautojen tehoja sekä vuoden 1973 öljykriisi vei markkinoilta poniautojen tilan.


title: Poniauto

text: Challergerin, Barracudan ja Javelinin valmistus loppui vuonna 1974, Camaron ja Firebirdin hieman myöhemmin. Mercury Cougar kasvoi isommaksi edustusautoksi ja Mustangista esiteltyä seuraavaa mallia markkinoitiin polttoainetaloudellisena alemman keskiluokan autona.


title: Mathias Wibault

text: Mathias Wibault (s. 16. huhtikuuta 1985) on ranskalainen uransa lopettanut maastohiihtäjä.


title: Mathias Wibault

text: Wibault kilpaili maastohiihdon maailmancupissa ensimmäisen kerran La Clusaz'ssa joulukuussa 2008 sijoittuen 30 kilometrin vapaan hiihtotavan yhteislähtökilpailussa 41:nneksi. Ensimmäiset maailmancupin pisteensä hän saavutti Davosissa joulukuussa 2011 oltuaan 30 kilometrin vapaan hiihtotavan kilpailussa 15:s. Se on myös toistaiseksi hänen paras sijoituksensa maailmancupissa.


title: Mathias Wibault

text: Val di Fiemmen MM-kilpailuissa 2013 Wibault sijoittui 15 kilometrin vapaan hiihtotavan kilpailussa 29:nneksi, 50 kilometrin perinteisen hiihtotavan yhteislähtökilpailussa 31:nneksi ja 30 kilometrin yhdistelmäkilpailussa 36:nneksi. Ranskan viestijoukkueen mukana hän oli yhdeksäs.


title: PNC Arena

text: PNC Arena (alun perin Raleigh Entertainment & Sports Arena, vuosina 2002–2012 RBC Center) on Raleighissa, Pohjois-Carolinassa sijaitseva areena. Se on NHL-seura Carolina Hurricanesin kotiareena.


title: Lucia Scardoni

text: Lucia Scardoni (s. 22. maaliskuuta 1991) on italialainen maastohiihtäjä.


title: Lucia Scardoni

text: Scardoni kilpaili maastohiihdon maailmancupissa ensimmäisen kerran Nové Městossa helmikuussa 2012 sijoittuen 15 kilometrin perinteisen hiihtotavan yhteislähtökilpailussa 44:nneksi. Ensimmäiset maailmancupin pisteensä hän saavutti oltuaan 15:s Rukan Nordic Opening -tapahtuman perinteisen hiihtotavan sprintissä marraskuussa 2015. Se on edelleen hänen paras maailmancupsijansa. Yksittäisessä maailmancupin kilpailussa hän sai pisteitä ensimmäisen kerran oltuaan 28:s Drammenin perinteisen sprintissä helmikuussa 2016. Parhaimmillaan hän on ollut yksittäisessä kilpailussa 19:s Lillehammerin perinteisen hiihtotavan sprintissä joulukuussa 2017.


title: Lucia Scardoni

text: Val di Fiemmen MM-kilpailuissa 2013 Scardoni sijoittui 30 kilometrin perinteisen hiihtotavan kilpailussa 28:nneksi ja 15 kilometrin yhdistelmäkilpailussa 42:nneksi. Italian viestijoukkueen mukana hän oli kahdeksas. Lahden MM-kilpailuissa 2017 hän oli 10 kilometrin perinteisen hiihtotavan kilpailussa 33:s, perinteisen hiihtotavan parisprintissä kymmenes ja viestissä yhdeksäs.


title: Hiroyuki Miyazawa

text: Hiroyuki Miyazawa (s. 12. lokakuuta 1991 Tōkamachi) on japanilainen maastohiihtäjä.


title: Hiroyuki Miyazawa

text: Miyazawa kilpaili maastohiihdon maailmancupissa ensimmäisen kerran Kuusamossa marraskuussa 2011 sijoittuen maailmancupin avaustapahtuman yhteistuloksissa 85:nneksi. Hänen paras sijoituksensa maailmancupissa on 16:s sija Kuusamon perinteisen hiihtotavan sprintissä marraskuussa 2016. Kauden 2011–2012 Falunin päätöstapahtumaan kuuluneessa Tukholman perinteisen hiihtotavan sprintissä hän sijoittui 11:nneksi maaliskuussa 2012. Val di Fiemmen MM-kilpailuissa 2013 Miyazawa sijoittui perinteisen hiihtotavan sprintissä 24:nneksi. Japanin viestijoukkueen mukana hän oli kahdeksas ja parisprintissä Yūichi Ondan kanssa 13:s.


title: Gladsheim

text: Gladsheim ("ilon koti") oli jumalten kartano ja linnoitus Asgårdissa, Idavollin tasangolla. Odinilla ja muilla jumalilla oli valtaistuimet sen salissa. Jumalat kokoontuivat Gladsheimiin tekemään tärkeitä päätöksiä. Odin oli Gladsheimin valtias, ja taistelussa kaatuneiden soturien sali Valhalla kuului kartanoon.


title: Gli invincibili fratelli Maciste

text: Gli invincibili fratelli Maciste (”Voittamattomat Macisten veljekset”) on vuonna 1964 valmistunut italialainen seikkailuelokuva. Tyylilajiltaan peplumia edustavan elokuvan on ohjannut Roberto Mauri. Macisten veljeksiä näyttelevät iranilaissyntyinen Iloosh Khoshabe alias Richard Lloyd ja Mario Novelli alias Tony Freeman.


title: Gli invincibili fratelli Maciste

text: Prinssi Akimiin rakastunut maanalaisen valtakunnan kuningatar Thaliade kaappaa tämän morsiamen Janan houkutellaakseen prinssin luokseen. Maciste 1 löytää tiensä Thaliaden luoliin ja kukistaa niitä vartioivat leopardiasuiset miehet, mutta juotuaan kuningattaren taikajuomaa hänestä tulee tämän tottelevainen orja. Paikalle saapuva Akim lupautuu naimaan Thaliaden, jos tämä vapauttaa vankinsa. Luoliin tunkeutuu myös Maciste 2, joka häviää kamppailun huumattua veljeään vastaan. Maciste 1:een rakastunut kuningattaren palvelija Nice antaa tälle vastamyrkkyä, ja yhdessä veljekset kukistavat kuningattaren leopardimiehet, estävät tämän naima-aikeet ja aiheuttavat maanjäristyksen, joka tuhoaa maanalaisen valtakunnan sankarien paetessa paikalta.


title: Gli invincibili fratelli Maciste

text: "Gli invincibili fratelli Maciste" on halvalla ja amatöörimäisesti toteutettu suoraviivainen peplumseikkailu. Sen suurin oivallus on, että Macisteja voikin yhden sijasta olla kaksi. Tyylilajin hiipumista heijastavat häpeilemätön camp-henkisyys ja tavanomaista selkeämmät eroottiset vihjaukset. Elokuvan vilpitön naivius ja reipas toiminnallisuus tekevät siitä puutteistaan huolimatta melko viihdyttävää katseltavaa.


title: Gli invincibili fratelli Maciste

text: Elokuvaa esitettiin Saksassa nimellä "Der Untergang des Leopardenreiches" (”Leopardivaltakunnan tuho”). Yhdysvalloissa se tunnetaan nimillä "The Invincible Brothers Maciste" ja "The Invincible Gladiators" (”Voittamattomat gladiaattorit”). Harvoin nähdystä filmistä ei ole kunnollista DVD-julkaisua.


title: KeyBank Center

text: KeyBank Center (aikaisemmin myös HSBC Arena, Marine Midland Arena ja First Niagara Center) on Buffalossa, New Yorkissa sijaitseva jäähalli. Se on ollut NHL-joukkue Buffalo Sabresin kotiareena heidän siirryttyään pois heidän entisestä kotihallistaan Buffalo Memorial Auditoriumista, joka on sittemmin jo purettu. KeyBank Center on suurin sisäareena läntisessä New Yorkissa.


title: KeyBank Center

text: Jääkiekko-otteluissa halliin mahtuu 19 070 katsojaa. Sitä käyttää tällä hetkellä Buffalo Sabresin lisäksi Buffalo Bandits (NLL).


title: Just You, Just Me

text: ”Just You, Just Me” (vap. suom. "Vain sinä, vain minä") on Jesse Greerin säveltämä ja Raymond Klagesin sanoittama musiikkikappale vuoden 1929 elokuvasta "Marianne". Kappaleen lauloivat elokuvassa Lawrence Gray ja Marion Davies. Se nousi 1940-luvulla suosioon jazzmuusikoiden keskuudessa ja on saavuttanut jazzstandardin aseman. Kappaleen ovat nauhoittaneet muun muassa Artie Shaw, Red Norvo, Lester Young, Duke Ellington, Thelonious Monk, Coleman Hawkins ja Ray Charles. Thelonious Monkin oma sävellys ”Evidence” perustuu ”Just You, Just Me” -kappaleen sointuihin.


title: Just You, Just Me

text: Kappaletta on käytetty seuraavien elokuvien musiikkiraidalla.


title: Kateryna Hryhorenko

text: Kateryna Vasylivna Hryhorenko (, s. 30. lokakuuta 1985) on ukrainalainen uransa lopettanut maastohiihtäjä.


title: Kateryna Hryhorenko

text: Hryhorenko kilpaili maastohiihdon maailmancupissa ensimmäisen kerran Lago di Teserossa tammikuussa 2006 sijoittuen 15 kilometrin vapaan hiihtotavan kilpailussa 55:nneksi. Hänen paras sijoituksnesa maailmancupin henkilökohtaisissa kilpailuissa on Tour de Skin 29:s sija vuonna 2011. Oslon MM-kilpailuissa 2011 Hryhorenko oli Ukrainan viestijoukkueen mukana 12:s. Val di Fiemmen MM-kilpailuissa 2013 Hryhorenko sijoittui 30 kilometrin perinteisen hiihtotavan yhteislähtökilpailussa 30:nneksi. Ukrainan viestijoukkueen mukana hän oli kymmenes.


title: Sinan pašša

text: Sinan pašša, (1520 – 3. huhtikuuta 1596) oli osmanien suurvisiiri, sotilasjohtaja ja valtiomies.


title: Sinan pašša

text: Albanialainen Sinan pašša nimitettiin osmanien kuvernööriksi Egyptissä vuonna 1569. Vuonna 1574 hän johti Tunisian valloitusta Espanjan imperiumilta. Vuonna 1580 hän johti armeijaa safavideja vastaan, ja hänet nimitti suurvisiiriksi sulttaani Murat III. Hänet kuitenkin erotettiin Tbilisissa hävityn taistelun jälkeen.


title: Sinan pašša

text: Vuonna 1589 hänestä tuli Damaskoksen kuvernööri. Janitsaarien kapinan aikana hänet nimitettiin toisen kerran suurvisiiriksi. Virkakausi kesti vuoteen 1591 asti. Vuonna 1593 hänet nimitettiin suurvisiiriksi kolmannen kerran johtamaan sotaa Habsburgin monarkiaa vastaan. Voitoista huolimatta Mehmed III erotti hänet ja karkotti Malkaraan. Myöhemmin samana vuonna hänet nimitettiin uudestaan virkaan johtamaan sotatoimia Valakian prinssi Mikael Rohkeaa vastaan. Useiden tappioiden jälkeen hänet erotettiin jälleen mutta nousi suurvisiiriksi vielä kerran.


title: Sinan pašša

text: Sinan kuoli yllättäen keväällä 1596.


title: Tomasz Adamek

text: Tomasz Adamek (s. 1. joulukuuta 1976 Żywiec) on puolalainen raskaansarjan ammattilaisnyrkkeilijä.


title: Tomasz Adamek

text: Adamek on entinen WBC-liiton raskaan keskisarjan maailmanmestari, sekä entinen IBF- ja IBO-liittojen ja The Ringin alemman raskaansarjan maailmanmestari. Vuoden 2009 lopulta lähtien Adamek on otellut raskaassasarjassa.


title: Tomasz Adamek

text: Adamekin uran kenties suurin ottelu oli ukrainalaista Vitali Klytškoa vastaan syyskuussa 2011. Adamek hävisi ottelun lopulta kymmenennessä erässä teknisellä tyrmäyksellä.


title: Roberto Mauri

text: Roberto Mauri (oikealta nimeltään "Giuseppe Tagliavia", 1924 Castelvetrano) on italialainen elokuvaohjaaja.


title: Roberto Mauri

text: Mauri työskenteli näyttelijänä 1950-luvulla ja ohjasi ensimmäisen elokuvansa vuonna 1958. Hän on tehnyt joukon eri tyylilajeja edustavia viihde-elokuvia kuten "La strage dei vampiri" (”Vampyyrien teurastus”, 1962), "Una sporca faccenda" (”Likaista peliä”, 1963) ja "Gli invincibili fratelli Maciste" (1964). Mauri on käyttänyt myös taiteilijanimiä Robert Johnson ja Robert Morris.


title: Kreikkalainen Esran kirja

text: Kreikkalainen Esran kirja, joka tunnetaan myös nimillä Ensimmäinen Esran kirja () ja Kolmas Esran kirja (), on deuterokanonisiin kirjoihin eli Vanhan testamentin apokryfikirjoihin kuuluva kirja, joka on mukana Septuagintassa sekä ortodoksisessa Raamatussa. Se sisältyy myös erillisenä liitteenä muun muassa katolisen kirkon käyttämään latinankieliseen Vulgata-käännökseen sekä joihinkin englanninkielisiin Raamatun versioihin, mutta ei esimerkiksi suomenkieliseen Raamattuun.


title: Kreikkalainen Esran kirja

text: Kirja on suurelta osin saman sisältöinen kuin Heprealainen Esran kirja, joka kuuluu juutalaiseen Raamattuun Tanakiin ja jonka myös kaikki kristilliset kirkkokunnat lukevat Raamatun kaanoniin kuuluvaksi. Kuitenkin jo Septuagintassa Heprealainen ja Kreikkalainen Esran kirja esiintyivät kahtena eri kirjana.


title: Kreikkalainen Esran kirja

text: Kirjasta on eri kirkkokunnissa ja Raamatun eri käännöksistä käytetty vanhastaan eri nimiä ja järjestysnumeroita, tavalla, joka voi aiheuttaa runsaasti sekaannusta.


title: Kreikkalainen Esran kirja

text: Septuagintassa Kreikkalaisen Esran kirjan nimenä on "Ensimmäinen Esran kirja" (), kun taas Heprealainen Esran kirja ja Nehemian kirja yhdessä muodostavat kirjan nimeltä "Toinen Esran kirja" ().


title: Kreikkalainen Esran kirja

text: Vulgatassa Heprealainen Esran kirja on puolestaan "Ensimmäinen Esran kirja" ("1. Esdras"), Nehemian kirja "Toinen Esran kirja" ("2. Esdras") ja Kreikkalainen Esran kirja "Kolmas Esran kirja" ("3. Esdras"). Latinalainen Esran kirja eli Esran ilmestys on Vulgatan liitteenä nimellä "Neljäs Esran kirja". Vulgatan käytännön mukaisesti Kreikkalaista Esran kirjaa on läntisen kristikunnan piirissä ja usein myös eksegeettisessa ja teologisessa kirjallisuudessa nimitetty "Kolmanneksi Esran kirjaksi". Englanninkielisissä Raamatuissa Heprealainen Esran kirja on kuitenkin nimeltään Ezra ja Kreikkalainen Esran kirja, sikäli kuin se niissä on mukana, yleensä nimeltään "1. Esdras" ja Latinalainen Esran kirja vastaavasti "2. Esdras".


title: Kreikkalainen Esran kirja

text: Useimmissa ortodoksisessa kirkoissa Kreikkalaisen Esran kirjan nimenä on slaavilaisen Raamatun mukaisesti "Toinen Esran kirja", Suomen ortodoksisessa kirkossa kuitenkin Septuagintan mukaisesti "Ensimmäinen Esran kirja".


title: Kreikkalainen Esran kirja

text: Vuonna 2007 julkaistussa Vanhan testamentin apokryfikirjojen suomennoksessa kirjan nimenä on Kreikkalainen Esran kirja.


title: Kreikkalainen Esran kirja

text: Kreikkalainen Esran kirja on suurelta osaltaan saman sisältöinen kuin Heprealainenkin Esran kirja. Se kuvaa, kuinka Babylonin pakkosiirtolaisuudesta palanneet juutalaiset järjestyvät Jerusalemissa ja Juudeassa uudelleen uskonnolliseksi yhteisöksi, jonka uskonto perustuu Mooseksen lakiin ja jälleenrakennetussa Jerusalemin toisessa temppelissä harjoitettavaan kulttiin. Kirjan päähenkilöitä ovat Serubbabel ja Esra.


title: Kreikkalainen Esran kirja

text: Kirja alkaa kuningas Josian määräämästä pääsiäisen vietosta muutamia vuosikymmeniä ennen pakkosiirtolaisuutta ja päättyy siihen, kuinka Babyloniasta palannut Esra lukee kansalle Tooraa ja leeviläiset selittävät sitä, minkä jälkeen kaikki lähtevät kotiinsa viettämään juhlaa.


title: Kreikkalainen Esran kirja

text: Kreikkalaisessa Esran kirjassa on kuitenkin myös jaksoja, joita heprealaisessa versiossa ei ole. Eräässä sellaisessa kolme kuningas Dareioksen henkiivartijaa määrittelee siitä, mikä on suurin mahti maailmassa: kuningas, viini, naiset vai totuus.


title: Kreikkalainen Esran kirja

text: Kreikkalaisessa Esran kirjassa esiintyvään väittelyyn maailman suurimmasta mahdista viittasivat monet varhaiset kirjoittajat kuten Klemens Aleksandrialainen, Origenes ja Augustinus. Sitä vastoin Hieronymus ei tätä kirjaa juuri arvostanut.


title: Kreikkalainen Esran kirja

text: Kreikkalainen Esran kirja luetaan Raamatun kaanoniin kuuluvaksi Kreikkalais-ortodoksinen kirkko, slaavilaiset ortodoksiset kirkot sekä Armenian ja Etiopian kirkot.


title: Kreikkalainen Esran kirja

text: Katolinen kirkko ei pidä Kolmatta eli Kreikkalaista Esran kirjaa Raamatun kaanoniin kuuluvana. Kuitenkin se esiintyi keskiajalla monissa latinankielisissä Raamatun käsikirjoituksissa. Vuonna 1592 laaditusta Vulgatan Clementina-editioista lähtien se on tavallisesti painettu katolisten Raamattujen loppuosaan erityiseen liiteeseen, jossa ovat myös Manassen rukous ja Neljäs Esran kirja.


title: Kreikkalainen Esran kirja

text: Martti Luther ei pitänyt Kreikkalaista Esran kirjaa juuri minkään arvoisena ja olisi ollut valmis "heittämään sen Elbeen" Hän ei ottanutkaan sitä mukaansa saksalaiseen raamatunkäännökseensä, ei edes siinä olevaan liiteosaan, johon hän sijoitti useat muut apokryfikirjat. Sen mukaisesti niitä ei ole koskaan ollut myöskään suomenkielisissä Raamatuissa silloinkaan, kun niissä ovat apokryfikirjatkin olleet mukana.


title: Kreikkalainen Esran kirja

text: Lutherin Raamatun tavoin myös englantilaisessa King James Biblessä apokryfikirjat sijoitettiin omaksi osastokseen, mutta Lutherista poiketen siinä myös Kreikkalainen ja Latinalainen Esran kirja ovat mukana, kuitenkin nimillä "1. Esdras" ja "2. Esdras". Anglikaanisen kirkon VI uskonartiklassa vuodelta 1562 nämä mainitaan sellaisten kirjojen luettelossa, joita "kirkossa luetaan sen vuoksi, että ne sisältävät oikeita elämänohjeita", mutta niillä ei perustella oppia. Vuonna 1822 Brittiläinen ja Ulkomainen Raamattuseura kuitenkin päätti jättää ne pois julkaisemistaan Raamatun painoksista ja olla tukematta muissakaan maissa sellaisten Raamattujen julkaisemista, joissa apokryfikirjat ovat mukana.


title: Kreikkalainen Esran kirja

text: Suomen evankelisluterilaisen kirkon kirkolliskokous asetti vuonna 1998 komitean vanhan testamentin apokryfikirjojen uuden suomennoksen laatimiseksi. Niiden aikaisemmista suomennoksista poiketen komitea sai tehtäväkseen kääntää myös Kreikkalaisen Esran kirjan Kolmannen makkabilaiskirjan ja Psalmin 151. Näin tehtiin lähinnä ekumeenisista syistä, sillä ortodoksit pitävät niitäkin Raamattuun kuuluvina.


title: Kreikkalainen Esran kirja

text: Kirkolliskokous hyväksyi käännöksen vuonna 2009. Tällöin se päätti, että vanhoissa suomennoksissa mukana olleet apokryfikirjat voidaan julkaista Raamatun painoksissa omana osastonaan Vanhan ja Uuden testamentin välissä, mutta maninitut, aiemmin suomentamattomat vain erillisenä julkaisuna. Käännöksen tekijänoikeudet kuuluvat Kirkon keskusrahastolle.


title: BNP Paribas

text: BNP Paribas SA on ranskalainen pankki- ja sijoitusyhtiö. Se on yksi maailman suurimmista pankeista, ja sillä on toimintoja eri puolilla maailmaa. Yhtiön pääkonttori sijaitsee Pariisissa. Yhtiö syntyi vuonna 2000 Banque Nationale de Parisin (BNP) ja Paribasin fuusiossa.


title: BNP Paribas

text: Taseella mitaten (2 567,82 mrd. USD) pankki luokiteltiin vuonna 2016 maailman 8. suurimmaksi julkisesti noteeratuksi pankiksi (edellisvuonna sijalla 6). Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla BNP Paribas oli vuonna 2016 sijalla 24 ollen samalla Ranskan suurin julkisesti noteerattu yritys. Yrityksen markkina-arvon Forbes kertoo olevan 66,8 miljardia Yhdysvaltain dollaria (toukokuussa 2016) ja liikevaihdon 74,91 miljardia USD. Konsernin palveluksessa oli yhteensä 189 077 henkilöä.


title: BNP Paribas

text: Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä merkittävimmistä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).


title: BNP Paribas

text: Yhtiön mainontaa on usein havaittavissa maailmanluokan tennisturnauksissa, kuten Ranskan avoimissa.


title: Eläkerahasto

text: Eläkerahasto () tarkoittaa pääomaa, jonka eläkeyhtiö tai eläkelaitos on koonnut eläkkeiden maksamiseen. Järjestelmää nimitetään myös eläkevakuutukseksi. Rahasto saa varoja työeläkemaksuina vakuutettavilta ja heidän työnantajiltaan. Se myös maksaa eläkettä siihen oikeutetuille.


title: Eläkerahasto

text: Rahasto on institutionaalinen sijoittaja, joka pyrkii sijoittamaan saamansa varat tuottaviin mutta melko riskittömiin kohteisiin tulevien "eläkevastuiden" kattamiseksi. Tätä osaa varoista nimitetään rahastoiduksi pääomaksi eli eläkerahastoksi. Nykyisten eläkkeiden maksamiseen tarvitaan kuitenkin myös helposti rahaksi muutettavaa likvidiä pääomaa. Rahasto punnitsee tarkkaan, missä suhteessa se pitää likvidin ja sijoitetun pääomansa. Monissa Euroopan maissa on yksi keskitetty eläkerahasto, esimerkiksi Norjan öljyrahasto eli valtiollinen sijoitusrahasto. Se ei sijoita pääomaansa lainkaan Norjaan, jotta varat olisivat turvassa mahdolliselta Norjan talouden romahtamiselta.


title: Eläkerahasto

text: Suomen työeläkeyhtiöiden sijoitusmahdollisuudet laajenivat 2007, kun vakavaraisuussääntöjä muutettiin ja riskisijoitukset tulivat mahdollisiksi. Säädösten mukaan varat on silti sijoitettava tuottavasti ja turvaavasti. Suomessa on useita vahvoja työeläkevakuutusyhtiöitä, suurimpina Ilmarinen ja Varma.


title: Warrior Sports

text: Warrior Sports on yhdysvaltalainen urheiluvälinevalmistaja, joka on perustettu vuonna 1992. Nykyisin yhtiön omistaa Pohjois-Amerikan suurimpiin kuuluva urheilujalkinevalmistaja New Balance, joka osti sen vuonna 2004.


title: Warrior Sports

text: Huhtikuusta 2012 lähtien Warrior on ollut perinteikkään Liverpool FC -jalkapallojoukkueen peliasujen valmistaja. Yhtiö maksaa seuralle tästä vuosittain 25 miljoonaa puntaa, mikä on uusi Englannin ennätyssumma.


title: Warrior Sports

text: Aiemmin yhtiö tunnettiin paremmin jääkiekko- sekä lacrossevarusteistaan, joita se valmistaa edelleen jalkapallovälineiden lisäksi.


title: Dallas Eakins

text: Dallas Franklin Eakins (s. 27. helmikuuta 1967 Dade City, Florida) on yhdysvaltalainen jääkiekkovalmentaja ja entinen jääkiekkopuolustaja.


title: Dallas Eakins

text: Eakins pelasi omalla pelaajaurallaan 120 NHL-ottelua, eikä tehnyt niissä yhtään maalia. Lopetettuaan uransa vuonna 2004 hän siirtyi valmennuspuolelle, ensin AHL-joukkue Toronto Marliesin apuvalmentajaksi.


title: Dallas Eakins

text: Vuonna 2009 Eakins nostettiin Marliesin päävalmentajaksi, ja Edmonton Oilers palkkasi hänet uudeksi päävalmentajakseen hyvissä ajoin ennen kauden 2013–2014 alkua. Eakins sai lähtöpassit Edmontonista joulukuun puolivälissä 2014, kun joukkue jakoi koko NHL:n viimeistä sijaa Carolina Hurricanesin kanssa.


title: Dallas Eakins

text: Eakins on naimisissa kanadalaisen näyttelijän Ingrid Kavelaarsin kanssa.


title: Turun Citybus

text: Turun Citybus Oy on turkulainen linja-autoyritys.


title: Turun Citybus

text: Yrityksen perusti Aarno Virtanen omalla nimellään vuonna 1948. Ensimmäiset reitit olivat Korppolaismäki–Raunistula sekä Kauppatori–Oriketo. Yhtiökumppaniksi tuli samana vuonna Heimo Enqvist, yhtiön nimi vaihtui muotoon "Enqvist & Virtanen" ja liikennettä laajennettiin Lietoon. 1950-luvulla liikennealue laajeni Turun paikallisliikenteeseen. Enqvist & Virtanen -yhtiö purettiin vuonna 1970. Aarno Virtanen perusti yrityksen nimeltä "Aarno & Matti Virtanen" poikansa Matti Virtasen kanssa 1979. 1980-luvulla yritys hankki ensimmäisen varikkokiinteistönsä Raunistulasta.


title: Turun Citybus

text: Yritys oli 1990-luvulla mukana perustamassa yhtiötä nimeltä Turun Liikenne OY, joka hankki itselleen maaseutuliikennettä välillä Askainen–Mynämäki–Nousiainen–Vahto–Turku.


title: Turun Citybus

text: Vuonna 1995 yritys muutettiin osakeyhtiöksi, ja samalla nimi muuttui Turun Citybus Oy:ksi. Yritys hankki myös uuden hallikiinteistön Ruissalosta. 2000-luvulla toteutettiin yrityksessä toinen sukupolven vaihdos, kun Matti Virtasen pojat, Tapani ja Juha, liittyivät yrityksen johtoon.


title: Turun Citybus

text: Turun Citybus sai vuonna 2008 "Vuoden yrittäjäperhe" -palkinnon Turun Yrittäjiltä ja Nordea Pankilta.


title: Turun Citybus

text: Yrityksellä on noin 40 linja-autoa, muun muassa seuraavia malleja:


title: Kelly Buchberger

text: Kelly Michael Buchberger (s. 2. joulukuuta 1966 Langenburg, Saskatchewan) on kanadalainen entinen jääkiekkoilija ja nykyinen valmentaja. Hän toimii NHL:n Edmonton Oilersin apuvalmentajana, seurassa jossa vietti myös peliurallaan yhteensä 13 kautta.


title: Kelly Buchberger

text: Buchberger voitti pelaajaurallaan kahdesti Stanley Cupin. Hänet tunnettiin parhaiten ärsyttäjänä, ja Buchberger pitääkin yhä hallussaan Oilersin seuraennätystä jäähyminuuttien määrässä. Vuosina 1995–1999 hän toimi myös seuran kapteenina. Aktiiviuransa Buchberger lopetti .


title: Kelly Buchberger

text: Vuodesta 2008 Buchberger on toiminut Oilersin apuvalmentajana, viiden eri valmentajan alaisuudessa.


title: Landaun symboli

text: Landaun symboli kuvaa matematiikassa funktioiden kasvunopeutta. Symbolia käytetään vaikkapa raja-arvojen laskennassa ja tietojenkäsittelyssä aikavaativuuslaskuissa. Jos esimerkiksi funktio formula_1 on neliöllinen pisteessä formula_2, niin merkitään formula_3


title: Better in Time

text: Better in Time on pop/R&B-kappale, jonka englantilainen laulaja-lauluntekijä Leona Lewis julkaisi singlenä 9. maaliskuuta 2008 ensimmäiseltä studioalbumiltaan "Spirit". Sen kirjoitti Jonathan Rotem ja Andrea Martin sekä tuotti Rotem. Samalla julkaistiin single "Footprints in the Sand". ’’Better in Time’’ on Lewisin toinen kansainvälinen single. Kappale kertoo tarinan naisesta, joka ei voi unohtaa entistä seurustelukumppaniaan mutta tietää, että kaikki muuttuu paremmaksi aikanaan.


title: Better in Time

text: Lewis markkinoi kappalettaan useissa TV-ohjelmissa, kuten Good Morning Americassa ja vuoden 2008 American Music Awardseissa. ’’Better in Time’’ sai kriitikoilta hyvää palautetta ja se oli ehdolla BRIT Awardseissa vuoden brittiläiseksi singleksi. Kappale ylsi Iso-Britanniassa singlelistan toiselle sijalle, ja monissa muissa maissa kymmenen parhaan joukkoon.


title: Footprints in the Sand

text: Footprints in the Sand on pop/R&B-kappale, jonka englantilainen laulaja-lauluntekijä Leona Lewis julkaisi singlenä 9. maaliskuuta 2008 ensimmäiseltä studioalbumiltaan "Spirit". Sen kirjoitti Richard Page, Per Magnusson, David Kreuger ja Simon Cowell sekä tuotti Steve Mac. Samalla julkaistiin single "Better in Time". "Footprints in the Sand" -kappaleesta tuli BBC:n vuoden 2008 "Sport Relief" -hyväntekeväisyysohjelman virallinen tunnusmusiikki.


title: Anssi Halmesvirta

text: Anssi Antero Halmesvirta (s. 18. heinäkuuta 1956 Kiuruvesi) on Jyväskylän yliopiston yleisen historian määräaikainen professori ja dosentti. Jyväskylän yliopiston aatehistorian dosenttina hän on toiminut vuodesta 1996.


title: Anssi Halmesvirta

text: Anssi Halmesvirta on opiskellut Jyväskylän yliopistossa, josta hän valmistui filosofian maisteriksi 1983. Jo tuolloin hän erikoistui aatehistorian tutkimukseen. Hänen pro gradu -tutkimuksensa aiheena oli historian selittämisestä 1950- ja 1960-luvuilla käyty kiistely. Halmesvirta väitteli 1990 tohtoriksi Sussexin yliopistossa, Englannissa. Hänen aatehistorian alaan kuuluva väitöskirjansa ("The British Conception of the Finnish ’Race’, Nation and Culture 1760–1918") käsitteli englantilaisten käsityksiä suomalaisista ja Suomen kulttuurista vuosina 1760–1918.


title: Anssi Halmesvirta

text: Valmistumisen jälkeen Halmesvirta on työskennellyt tutkijana ja opettajana Jyväskylän yliopistossa. Hän toimi siellä aluksi 1987–1989 luennoitsijana. Syksyllä 1988 hän oli sen ohella vierailevana luennoitsijana Lontoon yliopistossa. Hän toimi 1989–1990 yleisen historian apulaisprofessorina Joensuun yliopistossa. Sen jälkeen työskenteli 1990–1994 Suomen Akatemian tutkijana.


title: Anssi Halmesvirta

text: Akatemiaprojektin jälkeen Halmesvirta palasi Jyväskylän yliopistoon. Hän työskenteli siellä 1994–1995 vanhempana tutkijana. Yleisen historian dosentiksi hänet nimitettiin 1996. Samana vuonna hän aloitti varttuneena tutkijana Suomen Akatemian tutkimusprojektissa, joka päättyi vuonna 1997. Vuosina 1997–2012 hän oli Jyväskylän yliopiston historian ja etnologian laitoksen yliassistentti.


title: Anssi Halmesvirta

text: Yleisen historian määräaikaisena professorina Halmesvirta on työskennellyt ajoittain vuodesta 1998 lähtien. Syksyllä 1999 hän oli lisäksi vierailevana professorina unkarilaisessa Debrecenin yliopistossa. Eurooppalaisen integraation historian tutkimusta edistävän Jean Monnet -ohjelman professorina hän on toiminut vuodesta 2003.


title: Anssi Halmesvirta

text: Halmesvirta on tutkimuksen ja opetuksen ohella osallistunut yliopiston hallintotyöhön laitoksellaan. Jo Joensuun yliopistossa hän oli tiedekuntaneuvoston jäsen. Jyväskylän yliopistossa hän on toiminut 1999–2001 historian laitoksen varajohtajana. Laitos muutti sittemmin nimensä historian ja etnologian laitokseksi. Halmesvirta oli tämän uudistetun laitoksen strategisen suunnittelutyöryhmän jäsenenä 2003–2005.


title: Anssi Halmesvirta

text: Professori Halmesvirta on ohjannut 15 väitöskirjaa ja hän on laatinut useita julkaisuja yleisen historian, aatehistorian ja Unkarin poliittisen historian aloilta.


title: Anssi Halmesvirta

text: Anssi Halmesvirran tutkimuskohteita ovat aatehistoria, Englannin ja Unkarin poliittinen historia vuosina 1800–2000, ideologioiden historia, urheiluhistoria ja lääketieteen historia.


title: Anssi Halmesvirta

text: Tieteellisen työnsä ohella professori Halmesvirta on toiminut useissa kansallisissa ja kansainvälissä luottamustehtävissä. Hän on toiminut muun muassa 1996–2006 EU:n Erasmus/Socrates-ohjelmien unkarin kielen opintojen koordinaattorina Jyväskylän yliopistossa. Hän on ollut myös useiden historian alan instituutioiden ja toimielimien jäsenenä. Suomen urheiluhistoriallisen seuran hallituksen jäsen hän on ollut vuosina 1998–2001. Hän on ollut Julkisen sanan neuvoston varajäsen vuodesta 2009.


title: Anssi Halmesvirta

text: Ansioistaan tieteellisen tutkimuksen alalla Halmesvirta on vuonna 1995 saanut Osk. Huttusen säätiön mitalin. Hän sai elokuussa 2016 János Lotzin ansiomitalin ja kunniakirjan tunnustuksena pitkästä urastaan Unkarin historian tutkimuksen alalla sekä vuosikymmenien mittaisesta työstään hungarologian tunnetuksi tekemisessä. Palkinto on saanut nimensä unkarilaisen kielitieteilijä János Lotzin (1913–1973) mukaan. Halmesvirta vastaanotti tunnustuksen 22. elokuuta 2016 Kansainvälisen Unkarin Tutkimuksen Seuran vuosikokouksessa, joka pidettiin Pécsin yliopistossa.


title: Jahti (elokuva)

text: Jahti ("Jagten") on vuonna 2012 ensi-iltansa saanut Thomas Vinterbergin ohjaama tanskalainen draamaelokuva, jonka pääosassa on Mads Mikkelsen.


title: Jahti (elokuva)

text: "Jahti" sai Pohjoismaiden neuvoston vuoden 2013 elokuvapalkinnon. Elokuva oli myös ehdolla parhaan vieraskielisen elokuvan Oscarin saajaksi.


title: Jahti (elokuva)

text: Keski-ikäinen eronnut perheenisä, päiväkotityöntekijä Lucas (Mikkelsen) käy taistelua teini-ikäisen poikansa huoltajuudesta ja valmistelee yhteiseloa työtoverin Nadjan kanssa. Yhtäkkiä häntä syytetään parhaan ystävänsä pienen Klara-tytön hyväksikäytöstä. Muitakin lapsia päiväkodissa haastatellaan johdattelevasti, ja syyte saa lisää uskottavuutta. Lucasista tulee koko yhteisön sylkykuppi ja terrorin kohde. Lopulta paljastuu, että Klara on sepittänyt tarinansa hänen veljensä näyttämien pornokuvien pohjalta, kun Klara oli suuttunut Lucakselle.


title: Pauli Partanen

text: Pauli Tapani Partanen (s. 9. lokakuuta 1949 Helsinki) on suomalainen muotoilija ja kuvataiteilija, joka tunnetaan uniikeista lasitöistä, keramiikasta, veistoksista sekä valaisimista.


title: Pauli Partanen

text: Partanen kävi Helsingin ranskalaista koulua ja pääsi ylioppilaaksi vuonna 1970. Hän valmistui Taideteollisesta oppilaitoksesta 1974 ja Taideteollisesta korkeakoulusta 1977. Hän opiskeli vielä vuoden verran Pariisin École Nationale Supérieure des Arts Décoratifs -korkeakoulussa (ENSAD). Hän aloitti työuransa Arabian tehtailla 1979–1984, kunnes viiden vuoden jälkeen perusti oman yrityksen, jossa hän keskittyi aluksi lasituotantoon. Partasen muotoilussa painottuu taiteellisten arvojen ja käytännöllisyyden harmonia. Hän käyttää paljon orgaanisia luonnonmuotoja, pehmeitä kaaria ja elävää viivaa.


title: Drungit

text: Drungit ovat yksi Kiinan 56:ta virallisesta vähemmistöstä. Muita heistä käytettyjä nimityksiä ovat derungit, dulonhit, dulongit, dulongzut, qiut, tulungit ja tulongit. Heitä oli Kiinassa vuoden 2000 arvion mukaan noin 14 000 ja Burmassa noin 225. Drungien perinteinen kotiseutu sijaitsee Dulonjoen haarojen jokilaaksoissa Yunnanissa Drung-Nun autonomisessa piirikunnassa.


title: Drungit

text: Historiansa aikana drungit ovat olleet muun muassa Han-dynastian, lisuorjakauppiaiden ja tiibetiläisten munkkien vallan alla. Eniten heidän yhteisöönsä on kuitenkin vaikuttanut kommunistinen Kiina. Kiinan hallinto ryhtyi 1950-luvulla toimiin muuttaakseen drungien elinkeinoja, joihin olivat siihen asti kuuluneet metsästys ja keräily, sekä kaskiviljely. Hallinto perusti esimerkiksi työyhteisöjä, joissa paikalliset asukkaat pantiin työskentelemään riippumatta esimerkiksi klaani- tai etnisistä jaoista. Monet drungit välttivät tätä muuttamalla vuoristoisella asuinseuduillaan korkeammille ja vaikeampikulkuisille alueille. Tästä huolimatta osa perinteisistä tavoista, kuten naisten tatuointi, hävisivät.


title: Drungit

text: Drungin kieli on osa tiibettiläis-burmalaisia kieliä. Kielellä ei ole omaa kirjoitustapaansa, sillä sille sitä ei keskushallinto laatinut toisin kuin monille muille Kiinan etnisille kielille, koska kielen puhujia oli niin vähän.


title: Drungit

text: Drungien uskonto on sekoitus animismia, shamanismia, buddhalaisuutta ja kristinuskoa. Perinteisessä uskonnossa esimerkiksi kuu, aurinko, kasvit ja eläimet käsitetään eläviksi itsetietoisiksi olennoiksi. Maailman tasapainon käsitetään puolestaan riippuvan luonnon kunnioituksesta tai epäkunnioituksesta jälkimmäisen saattaessa johtaa luonnon "kostoon". Uskontoon kuuluu myös esi-isien palvonta. 1930-luvulta alkaen Burman tien valmistuttua alueelle saapui kristittyjä lähetyssaarnaajia, joiden vaikutuksesta nykyisin noin kolmasosa drungeista on kristittyjä.


title: Inside Llewyn Davis

text: Inside Llewyn Davis on vuonna 2013 ensi-iltansa saanut Joel ja Ethan Coenin ohjaama, käsikirjoittama ja leikkaama draamakomedia. Elokuvassa seurataan folklaulaja-lauluntekijää New Yorkissa vuonna 1961. Päähahmo Llewyn Davis on kuvitteellinen, mutta se on luotu osittain Dave Van Ronkin omaelämäkerran inspiroimana. Elokuvan pääosissa ovat Oscar Isaac, Carey Mulligan ja John Goodman.


title: Inside Llewyn Davis

text: "Inside Llewyn Davis" oli arvostelumenestys, palkittiin Grand Prix-palkinnolla Cannesin elokuvajuhlilla vuonna 2013 ja sai kaksi Oscar-ehdokkuutta parhaasta kuvauksesta ja äänityksestä. Elokuva sai myös kolme Golden Globe-ehdokkuutta parhaasta musikaali- tai komediaelokuvasta, miespääosasta musikaali- tai komediaelokuvassa (Oscar Isaac) ja kappaleesta (”Please Mr. Kennedy”).


title: Inside Llewyn Davis

text: Vuonna 2016 "Inside Llewyn Davis" äänestettiin BBC:n kyselyssä tämän vuosisadan 11. parhaaksi elokuvaksi. Äänestäjinä oli 177 elokuva-asiantuntijaa eri puolilta maailmaa. Seuraavana vuonna myös "The New York Timesin" kriitikot arvioivat elokuvan vuosisadan 11. parhaaksi.


title: Punakurkkukotinga

text: Punakurkkukotinga ("Porphyrolaema porphyrolaema") on kotingojen heimoon kuuluva varpuslintu.


title: Punakurkkukotinga

text: Punakurkkukotingaa tavataan Boliviassa, Brasiliassa, Kolumbiassa, Ecuadorissa ja Perussa. Sitä on kuvattu harvinaiseksi ja laikuttaisesti esiintyväksi, ja sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.


title: Olli Parviainen

text: Olli Juhani Parviainen (s. 23. kesäkuuta 1933 Nilsiä) on suomalainen arkkitehti.


title: Olli Parviainen

text: Parviainen pääsi ylioppilaaksi Kuopion lyseosta 1952 ja valmistui arkkitehdiksi Helsingin Teknillisestä Korkeakoulusta 1959. Hän työskenteli tukholmalaisessa Georg Varhelyin arkkitehtitoimistossa 1959–1960, Olli Kivisen toimistossa Helsingissä 1960–1962 ja Espoon asemakaava-arkkitehtina 1962–1964, kunnes perusti oman arkkitehtuuritoimistonsa, joka nykyisin työllistää noin 35 henkeä nimellä Parviainen Arkkitehdit Oy.


title: Olli Parviainen

text: Olli Parviainen on suunnitellut pääkaupunkiseudulle useita hotellirakennuksia, joihin lukeutuvat Scandic Hotelli Espoo, Sokos Hotel Vantaa, Airport Hotel (Vantaa), Sokos Hotel Pasila ja Pasilan Messuhotelli, nykyisin Holiday Inn. Hänen tuotantoaan ovat myös Espoon kaupungin virastotalo ja ravintola, Sinebrychoffin panimo Keravalla ja monien yritysten toimisto- ja teollisuusrakennukset etenkin pääkaupunkiseudulla.


title: Olli Parviainen

text: Espoon asemakaava-arkkitehtina Parviainen ehdotti vuonna 1963 Espoon jakamista neljään osaan, joista jokaiselle luotaisiin oma hallintokeskus: Leppävaara, Tapiola, Kivenlahti ja nykyinen Espoon keskus. Espoon myöhempi kaupunkisuunnittelu on rakentunut tämän idean ympärille. Parviainen myös laati asemakaavan Soukan lähiölle.


title: Oskari Manninen

text: Oskari Manninen (s. 22. huhtikuuta 1991 Vantaa) on suomalainen jääkiekkopuolustaja, joka pelaa SM-liigajoukkue Vaasan Sportissa. Hän toimii joukkueen varakapteenina. Manninen on pelannut aiemmin myös hyökkääjänä.


title: Oskari Manninen

text: Manninen on Jokereiden kasvatti. Hän voitti seurassa C-nuorten SM-pronssia vuonna 2007. Kaudella 2008–2009 Manninen nousi Jokereiden B-nuorten kapteeniksi ja oli joukkueen paras pistemies ja syöttäjä tehoilla 13+21=34. Kaudella 2011–2012 hän oli Jere Karjalaisen ja Markus Hännikäisen kanssa joukkueen SM-hopeaa voittaneiden A-nuorten paras maalintekijä kevään 2012 pudotuspeleissä viidellä osumallaan.


title: Oskari Manninen

text: Manninen pelasi Kiekko-Vantaan Mestis-joukkueessa try-outilla syksyn 2012 kaikki harjoitusottelut ja sai joukkueeseen kaksivuotisen sopimuksen kauden 2012–2013 kynnyksellä. Hän löi itsensä läpi Mestiksessä jo tulokaskaudellaan, joka toi Manniselle 45 runkosarjaottelussa tehot 8+12=20 sekä neljässä karsintasarjan ottelussa tehot 1+1=2. Hän oli Kiekko-Vantaan tehokkain puolustaja ja jakoi koko Mestiksen puolustajien pistepörssin kymmenennen sijan Peliittojen Ville-Veikko Eerolan kanssa. Manninen valittiin myös Mestiksen syyskuun 2012 kuukauden tulokaspelaajaksi ja hän edusti Etelän joukkuetta Mestis Hockey Dayn tähdistöottelussa.


title: Oskari Manninen

text: Kaudella 2012–2013 Manninen nousi Kiekko-Vantaan kapteeniksi. Hän esiintyi harjoituskaudella myös Jokereiden SM-liigajoukkueen vahvuudessa, jossa Manninen pelasi neljä European Trophy -ottelua. Liigadebyyttinsä hän teki 26. lokakuuta 2013 Turun Palloseuraa vastaan. Liigauransa avausmaalin Manninen teki 30. joulukuuta 2013 Tapparaa vastaan. Kaikkiaan hän pelasi kauden aikana kuusi SM-liigaottelua tehden kaksi maalia. Helmikuussa 2014 Manninen siirtyi Vantaalta loppukaudeksi Vaasan Sportiin, jolta Kiekko-Vantaa sai puolestaan Joni Haverisen. Manninen jatkaa SM-liigaan nostetussa Sportissa vuoden mittaisella sopimuksella kaudella 2014–2015. Marraskuussa 2014 hänen sopimustaan jatkettiin taas vuodella kevääseen 2016. Hänen tulokaskautensa toi 60 runkosarjaottelussa tehot 5+9=14, joilla Manninen oli Sportin tehokkain puolustaja Mike Brennanin kanssa.


title: Oskari Manninen

text:
Manninen siirtyi kaudeksi 2016–2017 vuoden mittaisella sopimuksella Hämeenlinnan Pallokerhoon. Hän teki SM-liigan yhden kauden piste-ennätyksensä tehoilla 8+12=20. Manninen oli HPK:n eniten maaleja tehnyt puolustaja. Hän teki liigauransa ensimmäisen playoff-maalinsa toisessa puolivälieräottelussa 24. maaliskuuta 2017 JYPiä vastaan. Mannisen osuma syntyi siirretyn rangaistuksen aikana ja se jäi HPK:n 2-1-voittoon päättyneen ottelun ratkaisumaaliksi.
Veli-Matti Piikkilä valitsi hänet ottelun Alumnien tähtien kakkostähdeksi. JYP kuitenkin voitti koko ottelusarjan ja eteni välieriin otteluvoitoin 4-3.


title: Oskari Manninen

text: Kaudeksi 2017–2018 Manninen palasi kaksivuotisella sopimuksella Vaasan Sportiin. Hänen kautensa päättyi loukkaantumisen vuoksi kuitenkin jo 23 ottelun jälkeen marraskuussa 2017. Kaudeksi 2018–2019 Manninen nimettiin Sportin varakapteeniksi.


title: Elegia (Johanna Kurkelan kappale)

text: ”Elegia” on laulaja Johanna Kurkelan kappale hänen ensimmäiseltä kokoelma-albumiltaan "Uneni kaunein – Parhaat 2005–2011". Sen julkaisi Warner Music Finland albumin ensimmäisenä singlenä 12. syyskuuta 2011. Kappale ei sijoittunut listoilla.


title: Elegia (Johanna Kurkelan kappale)

text: Digitaalinen lataus


title: Pääskykotinga

text: Pääskykotinga ("Phibalura flavirostris") on kotingojen heimoon kuuluva varpuslintu.


title: Pääskykotinga

text: Pääskykotingaa tavataan Brasilian kaakkoisosissa, Paraguayssa ja Koillis-Argentiinassa. Sen kannaksi arvioidaan vähintään 10 000 yksilöä. Laji on luokiteltu silmälläpidettäväksi, koska sen kanta on melko pieni ja pienenemässä elinympäristöjen tuhoutumisen vuoksi.


title: Suomukotinga

text: Suomukotinga ("Ampelioides tschudii") on kotingojen heimoon kuuluva varpuslintu.


title: Suomukotinga

text: Suomukotingaa tavataan Boliviassa, Kolumbiassa, Ecuadorissa, Perussa ja Venezuelassa. Lajia on kuvattu harvinaiseksi, ja sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi.


title: Maxime Boisclair

text: Maxime Boisclair (s. 14. helmikuuta 1985 Port-au-Prince, Haiti) on kanadalais-haitilainen jääkiekkoilija, joka pelaa tällä hetkellä ECHL:n Stockton Thunderissa. Hänen pelipaikkansa on oikea laitahyökkääjä. Hän pelasi myös entisessä QMJHL-joukkue Sherbrooke Castorsissa. Boisclair on pelannut monessa eri liigassa ja joukkueessa, esimerkiksi American Hockey Leaguessa hän pelasi kolmessa eri seurassa. Häntä ei varattu mihinkään National Hockey League -joukkueeseen eikä hän ole pelannut vielä missään NHL-joukkueessa.


title: Tulikotinga

text: Tulikotinga ("Haematoderus militaris") on kotingojen heimoon kuuluva varpuslintu.


title: Tulikotinga

text: Tulikotingaa tavataan Brasiliassa, Ranskan Guianassa, Guyanassa, Surinamessa ja Venezuelassa. Lajia on kuvattu harvinaiseksi ja laikuttaisesti esiintyväksi, ja sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi.


title: Valkoposkikotinga

text: Valkoposkikotinga ("Zaratornis stresemanni") on kotingojen heimoon kuuluva varpuslintu.


title: Valkoposkikotinga

text: Valkoposkikotingaa tavataan kotoperäisenä Perussa. Se on luokiteltu vaarantuneeksi, koska sen pieni populaatio on sirpaloitunut ja pienenemässä elinympäristöjen tuhoutumisen takia. Lajin kannaksi arvioidaan 1 500–6 000 yksilöä.


title: Valkoposkikotinga

text: Valkoposkikotinga elää pääasiassa "Polylepis"-"Gynoxys" -metsissä 3 800–4 400 metrin korkeudella merenpinnasta. Kuivan kauden aikaan elokuulta marraskuulle se siirtyy sekametsiin alemmaksi, satunnaisesti 2 000 metrin korkeudelle.


title: Kiinan venäläiset

text: Kiinan venäläiset ovat yksi Kiinan virallisista 56 etnisestä ryhmästä. Vuoden 1990 väestönlaskennan mukaan heitä asui Kiinassa 13 504.


title: Kiinan venäläiset

text: Venäjän sisällissodan myötä vuosina 1918-1922 valkoisia venäläisiä muutti Kiinan Xinjiangissa etenkin Tachengin ja Altain alueille, Sisä-Mongoliassa Hulunbuirin ja Xunken alueille sekä Heilongjiangissa Human alueelle. Toisen maailmansodan syttyessä venäläisiä oli Kiinassa noin 15 000. Kiinan sisäisten konfliktien ja Mao Zedongin valtaannousun vuonna 1949 myötä tuhansia venäläisiä muutti tuolloin brittien hallitsemaan Hongkongiin. Heidän määränsä väheni edelleen Neuvostoliiton ja Kiinan suhteiden huononemisen myötä 1960-luvulla. Etenkin Xinjiangin venäläiset nähtiin mahdollisena viidentenä kolonnana, ja osa heistä muutti rajan yli Neuvostoliittoon.


title: Valkovatsatyranni

text: Valkovatsatyranni ("Xenopsaris albinucha") on tityrojen heimoon kuuluva varpuslintu.


title: Valkovatsatyranni

text: Valkovatsatyrannia tavataan Argentiinassa, Boliviassa, Brasiliassa, Paraguayssa, Perussa ja Venezuelassa. Lajia on kuvattu harvinaiseksi ja laikuttaisesti esiintyväksi, mutta sen kannankehitys on vakaa. Laji on luokiteltu elinvoimaiseksi.


title: Variskotinga

text: Variskotinga ("Pyroderus scutatus") on kotingojen heimoon kuuluva varpuslintu.


title: Variskotinga

text: Variskotingaa tavataan Argentiinassa, Brasiliassa, Kolumbiassa, Ecuadorissa, Guyanassa, Paraguayssa, Perussa ja Venezuelassa. Lajia on kuvattu harvinaiseksi ja laikuttaisesti esiintyväksi, ja sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi.


title: Koukkaus itään

text: Koukkaus itään on Reino Lehväslaihon kirjoittama sotaromaani.


title: Koukkaus itään

text: Syksyllä 1943 reservinvänrikki Santeri Repo joukkueineen saa haastavan tehtävän. Joukon on mentävä kauas pohjoiseen vapauttamaan toinen joukkue pahamaineisesta Suonteleen kenttävartiosta.


title: Tuntsan sota

text: Tuntsan sota on Reino Lehväslaihon kirjoittama sotaromaani.


title: Tuntsan sota

text: Sissikomppania ajaa takaa huoltokolonnaan iskenyttä vihollisjoukkoa ja ylittää Tuntsajoen. Ylikersantti Rytkönen haavoituu pahasti ja hänet haudataan, koska hänen luullaan kuolleen. Rytkönen kuitenkin herää pahasti havoittuneena.


title: Tapio Periäinen

text: Heikki Tapio Periäinen (s. 16. joulukuuta 1929 Helsinki) on suomalainen arkkitehti ja valtiotieteiden tohtori. Hän toimi Suomen Taideteollisuusyhdistyksen toimitusjohtajana 1975–1994.


title: Tapio Periäinen

text: Periäinen pääsi ylioppilaaksi Helsingin suomalaisesta normaalilyseosta 1947, valmistui Taideteollisesta oppilaitoksesta 1952 ja samana vuonna valtiotieteiden kandidaatiksi Helsingin yliopistosta. Vuonna 1959 Periäinen valmistui arkkitehdiksi Teknillisestä korkeakoulusta ja opiskeli arkkitehtuuria myös Kioton yliopistossa Japanissa 1962–1963. Hän väitteli valtiotieteiden tohtoriksi Helsingin yliopistossa 1974.


title: Tapio Periäinen

text: Periäisellä oli oma suunnittelutoimisto jo vuodesta 1955. Vuosina 1960-1964 hän oli arkkitehtitoimisto Eskola–Kivikoski–Periäisen osakas ja vuodesta 1970 Miettinen ja Periäinen Oy:n osakas. Vuosina 1964–1968 Periäinen toimi valtion yhteiskuntatieteellisen toimikunnan tutkimusassististenttina, sitten Mannerheimin Lastensuojeluliiton tehtävissä 1969–1975, kunnes aloitti pitkän rupeamansa Taideteollisuusyhdistyksen johdossa.


title: Vienan partisaanit

text: Vienan partisaanit on Reino Lehväslaihon kirjoittama sotaromaani.


title: Vienan partisaanit

text: Syksyllä 1941 taisteluosasto Kurki tuhoaa vihollistukokohdan kaukana Vienan rintamalla.


title: Signalointi (taloustiede)

text: Taloustieteen sopimusteoriassa signalointi tarkoittaa, että joku (agentti) välittää uskottavasti toiselle (päämies) tietoa itsestään.


title: Signalointi (taloustiede)

text: Riikinkukon pyrstö ja mahdollisesti myös ihmisten viihdytystaidot tai koulutus ovat signaaleja siitä, että ihmisellä on riittävästi kykyä ja varaa uhrata tällaisen signaalin hankkimiseen. Eloonjäämisrajalla olevan ei kannata tehdä tuollaista investointia.


title: Signalointi (taloustiede)

text: Osa koulutuksesta on yhteiskunnallista tuhlausta, signalointia, joka ei nosta opiskelijan tuottavuutta vaan ainoastaan viestii potentiaalisille työnantajille henkilön lahjakkuudesta arvosanoin. Tällöin opiskelija vie paremman työpaikan pois joltakulta toiselta. Siksi koulutus voi kannattaa yksilölle itselleen, vaikka se ei yhteiskunnan näkökulmasta olisi menetetyn työajan ja kustannusten arvoista, mutta esimerkiksi Etelä-Koreassa se ei enää kannata yksilöillekään, vaan on kannattavampaa mennä töihin suoraan toisen asteen koulutuksen jälkeen. Siksi maassa nyt yhä harvempi hankkii yliopistokoulutuksen.


title: Signalointi (taloustiede)

text: Michael Spencen kuuluisassa työmarkkinasignalointimallissa työntekijä informoi potentiaaliselle työnantajalleen kyvyistään koulutustodistuksilla.


title: Signalointi (taloustiede)

text: Kennedy School of Governmentin kehitystalouden professori, tohtori Lant Pritchett totesi tutkimuksessaan, että koulutuksen lisääminen näyttää laskevan tuottavuutta. Hän erotti kolme syytä, joiden osuudet vaihtelevat maasta toiseen: 1. kieroutuneet hallinnolliset ympäristöt, 2. koulutuksen määrän valtava lisääminen on vähentänyt sen rajahyötyä, 3. koulutuksen laatu on ollut huonoa.


title: Signalointi (taloustiede)

text: Tutkimuksen mukaan vaurauden kasvu lisää koulutusta mutta koulutuksen lisääminen ei lisää vaurauden kasvua vaan heikentää talouskasvua lyhentämällä työuria.


title: Signalointi (taloustiede)

text: Filosofi Nassim Nicolas Talebin Antifragile-kirjan mukaan Sveitsi on maailman rikkaimpia maita siksi, että siellä on suhteellisen vähän yliopistokoulutettuja.


title: Signalointi (taloustiede)

text: Eräiden arvioiden mukaan etenkin korkeakoulutuksen hyöty työelämälle on sinänsä pieni, mutta lahjakkaiden ihmisten on sen verran helppo hankkia tutkinto, että heidän kannattaa nähdä se vaiva saadakseen parempi tai paremmin palkattu työpaikka. Koska lahjattomat eivät pysty suorittamaan kyseistä tutkintoa tai sen suorittaminen on heille niin työlästä, että se ei heille kannata, työnantaja voi luottaa siihen, että tietyn tutkinnon suorittanut on todennäköisesti lahjakas.


title: Signalointi (taloustiede)

text: Tällä perusteella on ehdotettu jopa haittaveroa koulutukselle.


title: Gustavs Zemgals

text: Gustavs Zemgals (12. elokuuta 1871 – 8. tammikuuta 1939) oli latvialainen poliitikko ja maan toinen presidentti.


title: Gustavs Zemgals

text: Gustavs Zemgals syntyi käsityöläisperheeseen Džǖkstesissa Kuurinmaalla. Hän suoritti lukion Riiassa ja valmistui lakitutkinnoistaan Moskovan yliopistosta. Sittemmin hän työskenteli lakimiehenä. Politiikkaan hän tutustui jo opiskeluaikoinaan liittyen "Jaunā Stravā" -nimiseen sosialistiseen liikkeeseen. Zemgals toimi Venäjän-Japanin sodassa 1904–05 reservin upseerina osallistuen taisteluihin Kaukoidässä. Vuosien 1905–07 vallankumouksen aikana hän oli mukana perustamassa Latvian sosiaalidemokraattista puoluetta ja toimitti sen lehteä. Sittemmin hänestä tuli Riian pormestari ja hän liittyi radikaalidemokraattiseen puolueeseen.


title: Gustavs Zemgals

text: 17. marraskuuta 1917 Zemgalsista tuli Latvian väliaikaisen kansallisen komitean varapuheenjohtaja ja seuraavana päivänä varsinaisen puheenjohtajan ollessa muualla hän luki Latvian itsenäisyysjulistuksen. Saksalaisten yritettyä järjestää vallankaappauksen Liepājassa hän vastasi kansallisen komitean toiminnasta. Vuonna 1919 hänet valittiin jälleen Riian pormestariksi sekä kansallisen komitean varapuheenjohtajaksi. Vuosina 1921–23 Zemgals toimi puolestaan sotaministerinä ja vuonna 1922 hänet valittiin Latvian parlamenttiin demokraattisen keskustan ehdokkaana. Jānis Čaksten kuoleman jälkeen Zemgals valittiin maan presidentiksi 8. huhtikuuta 1927. Kautensa lopussa 8. huhtikuuta 1930 hän kieltäytyi lähtemästä ehdokkaaksi uudestaan. Hänet valittiin kuitenkin vuonna 1931 jälleen parlamenttiin ja vuonna 1933 Baltian unionin johtoon. Sittemmin Zemgals työskenteli kuolemaansa saakka lakimiehenä Riiassa, jonne hänet on myös haudattu.


title: Christopher Kas

text: Christopher Kas (s. 13. kesäkuuta 1980 Trostberg) on saksalainen tennispelaaja. Hän on ollut parhaimmillaan kaksinpelissä ATP-listan sijalla 224 marraskuussa 2002 ja nelinpelissä sijalla 17 helmikuussa 2012. Hän on voittanut urallaan viisi ATP-turnausta nelinpelissä.


title: Christopher Kas

text: Lontoon olympialaisissa 2012 Kas eteni Sabine Lisickin kanssa pronssiotteluun, jonka he kuitenkin hävisivät.


title: Esa Piironen

text: Esa Erkki Piironen (s. 25. lokakuuta 1943 Turku) on suomalainen arkkitehti.


title: Esa Piironen

text: Esa Piironen pääsi ylioppilaaksi Turun Lyseosta vuonna 1962 ja valmistui arkkitehdiksi Teknillisestä korkeakoulusta 1970. Hän opiskeli arkkitehtuuria ja kaupunkisuunnittelua 1971–1972 Pohjois-Carolinan osavaltion yliopistossa Yhdysvalloissa ja suoritti Master of Architecture tutkinnon. Hän oli Arkkitehtuuri 1:n vanhempana assistenttina vuosina 1972-1981 Teknillisen korkeakoulun arkkitehtiosastolla. Piironen teki lisensiaatintyön 1978 Teknillisessä korkeakoulussa. Hän on toiminut vierailevana professorina Guangdongin teknisen yliopiston taiteen ja desingin koulussa vuodesta 2012.


title: Esa Piironen

text: Opiskeluaikana Esa Piironen työskenteli Pekka Pitkäsen arkkitehtitoimistossa Turussa (1959-1969) ja oli avustajana muun muassa Pyhän Ristin kappelin suunnittelussa. Vuonna 1966 Esa Piironen perusti arkkitehtitoimiston Turkuun yhdessä Mikko Pulkkisen kanssa. He suunnittelivat pääasiassa pientaloja Turun alueelle vuoteen 1971 asti. Esa Piironen oli 1970–1985 osakkaana Suunnittelutoimisto G4:ssä, jossa hän suunnitteli opastejärjestelmiä muun muassa Helsingin metroon, Valtionrautateille, Valiolle ja monille suomalaisille yliopistoille ja korkeakouluille. Vuosina 1978-1990 hänellä oli yhteinen toimisto Sakari Aartelon kanssa. Hän perusti oman arkkitehtitoimiston vuonna 1990. Toimiston työt ovat ulottuneet kadun kalusteista ja pientaloista laajoihin kaupunkisuunnitelmiin. Piirosen tunnetuimpia töitä ovat yhdessä Sakari Aartelon kanssa suunniteltu Tampere-talo (1990) sekä Helsingin päärautatieaseman laiturien lasikatokset (2001).


title: Aleksandr Kosyntšuk

text: Aleksandr Vasiljevitš Kosyntšuk (, s. 17. helmikuuta 1974 Krasnojarsk, Neuvostoliitto) on venäläis-kazakstanilainen jääpallomaalivahti, joka pelaa Dynamo Kazanissa.


title: Aleksandr Kosyntšuk

text: Krasnojarskissa syntynyt ja sen paikallista Jenisei-seuraa 1990-luvulla edustanut Kosyntšuk siirtyi 2000-luvun alussa Kazaniin - silloisen Raketan riveihin. Hän oli siihen asti edustanut Venäjää, mutta otti 2000-luvun alussa kaksoiskansalaisuuden ja aloitti Kazakstanin maajoukkueen maalissa vuonna 2000. Kazakstanin joukkueessa hän on ollut saavuttamassa neljä MM-pronssimitalia.


title: Aleksandr Kosyntšuk

text: Siirryttyään Kazaniin 2007 Kosyntšukin uralla alkoi menestyksekäs vaihe. Hän on saavuttanut Venäjän mestaruuden keväällä 2011.


title: Aleksandr Kosyntšuk

text: Seurajoukkueissa


title: Aleksandr Kosyntšuk

text: Maajoukkueessa


title: Aleksandr Kosyntšuk

text: Henkilökohtaisesti


title: Jonas Žemaitis

text: Jonas Žemaitis (1909 Palanga – 26. marraskuuta 1954 Moskova, Neuvostoliitto) oli liettualainen kommunistien vastainen partisaani ja yksi liikkeen johtajista partisaanisodan aikana.


title: Jonas Žemaitis

text: Žemaitis syntyi Palangassa silloisessa Venäjän keisarikunnassa. Maailmansotien välisenä aikana hän opiskeli Saint-Cyrin sotilasakatemiassa lähellä Pariisia. Neuvostoliiton miehitettyä Liettuan vuonna 1940 hänet otettiin palvelukseen puna-armeijaan, mutta hänen onnistu paeta Saksan hyökätessä Neuvostoliittoon vuonna 1941. Saksan miehityksen aikana hän oli aktiivinen maanalaisessa "Saulių Sajunga" -järjestössä. Neuvostoliiton joukkojen vallattua alueen uudelleen vuonna 1944 hän pyrki yhtenäistämään maassa toimineita useita eri vastarintaliikkeitä. Vuonna 1948 hän nousi vastarintajoukkojen johtoon Länsi-Liettuassa ja seuraavana vuonna hänestä tuli "Lietuvos Laisvÿes Kovu Sajudis" -liikkeen sotilaallinen johtaja. Koko maan vastarintaliikkeen johtoon hän nousi vuonna 1951. Huolimatta partisaanien joukkokarkotusten ja kollektivisaation tuottamista vaikeuksista hän piti yllä suhteita myös ulkomaailmaan. Sairastuttuaan vuonna 1951 Žemaitis vetäytyi aktiivisesta vastarinnasta ja vietti puolitoista vuotta piileskellen Šimkaičiain metsässä. Neuvostoliiton turvallisuusjoukot vangitsivat hänet ja hänen vaimonsa 23. toukokuuta 1953. Hänet vietiin Moskovaan, jossa häntä kuulusteli Lavrenti Berija. Žemaitisin kieltäydyttyä yhteistyöstä hänet tuomittiin kuolemaan ja teloitettiin.


title: Rubén Darío

text: Félix Rubén Garcia Sarmiento (18. tammikuuta 1867 – 6. helmikuuta 1916), taiteilijanimeltään Rubén Dario oli nicaragualainen runoilija ja diplomaatti.


title: Rubén Darío

text: Darío on jättänyt pysyvän jäljen espanjankieliseen kirjallisuuteen, ja häntä pidetään ”"Modernismo"”-suuntauksen perustajana. Vaikutteita kirjoittamiseensa Darío sai Victor Hugolta, Théophile Gautierilta, José Maria de Heredialta, Catulle Mendésiltä ja Paul Verlainelta. Hän on jättänyt pitkän ja kestävän jälkensä 20. vuosisadan espanjankieliseen kirjallisuuteen ja journalismiin.


title: Tervehdys, Maan asukit

text: Tervehdys, Maan asukit on suomalaisen folk rock -yhtyeen Ahkerien Simpanssien esikoisalbumi. Se julkaistiin vuonna 2003 levymerkillä Johanna Kustannus/Megamania.


title: Kaimio

text: Kaimio on suomalainen sukunimi:


title: Rakennuskaari

text: Rakennuskaari on osa Ruotsin vuoden 1734 lakia, joka koski myös kuningaskuntaan tuolloin kuulunutta Suomea. Se on yksi lain yhdeksästä kaaresta eli osasta ja se on edelleen osittain voimassa Suomessa (, ) ja Ruotsissa, vaikka sen merkitys on vähäinen sitä korvaavien muiden lakien vuoksi.


title: Rakennuskaari

text: Kaari käsittelee monia rakentamiseen, tontin ja tilan hoitamiseen ja naapureiden suhteisiin liittyviä asioita. Sen rangaistukset on annettu talareina. Vaikka osa kaaresta on edelleen voimassa, ei sitä käytännössä noudateta, ellei lainkohta ole myös jossain nykyaikaisessa laissa. Siinä muun muassa käsketään talonpoikia pitämään humalistoa ja joka ei sitä pidä, joutuu maksamaan sakon.


title: Rakennuskaari

text: Hieman erimuotoinen rakennuskaari ("bygninga balker") esiintyy jo vanhimassa Suomeakin koskeneessa Maunu Eerikinpojan maanlaissa 1300-luvun puolivälistä.


title: Wille Kaipainen

text: Wilhelm (Wille) Johannes Kaipainen (10. marraskuuta 1918 Pori – 16. marraskuuta 2006 Oulu) oli suomalainen lääkäri ja professori.


title: Wille Kaipainen

text: Kaipaisen vanhemmeta olivat pastori Otto Kaipainen ja Anna Groundstroem ja puoliso vuodesta 1945 käsityönopettaja Anna Kaarina Marttila. Kaipainen tuli ylioppilaaksi Porin ruotsinkielisestä yhteiskoulusta 1936 ja valmistui lääketieteen lisensiaatiksi 1947. Tohtoriksi Kaipainen väitteli 1952 ja seuraavana vuonna hän sai sisätautien erikoislääkärin pätevyyden. Helsingin yliopiston sisätautiopin dosentti Kaipaisesta tuli 1955. Hän toimi uransa alkuvuosina sekä yliopistolla tutkimustehtävissä että eri sairaaloissa ja myös Helsingin keskusvankilassa lääkärinä, samoin kuin sairaalahygienikkona. Oulun yliopiston sisätautiopin professori Kaipaisesta tuli 1964. Hän tutki antibioottien vaikutusta ja homatologiaa.